text: রাষ্ট্র নির্দেশাত্মক নীতি প্রয়োগে বেশ কয়েকটি পদক্ষেপ গ্রহণ করেছে। সর্বশিক্ষা অভিযান ও পঞ্চবার্ষিকী পরিকল্পনায় চোদ্দো বছরের নিচে সব শিশুর শিক্ষায় বিশেষ জোর দেওয়া হয়েছে। ২০০২ সালে অন্তর্ভুক্ত ৮৬তম সংবিধান সংশোধনীতে ২১-ক নামক যে নতুন ধারাটি অন্তর্ভুক্ত হয় তার লক্ষ্যই ছিল ৬ থেকে ১৪ বছর বয়সী সব শিশুর বিনামূল্যে বাধ্যতামূলক শিক্ষার ব্যবস্থা করা। সমাজের দুর্বল অংশের কল্যাণার্থে কেন্দ্রীয় ও রাজ্য সরকারগুলি নানা কল্যাণমূলক পরিকল্পনা গ্রহণ করেছে। এর মধ্যে উল্লেখযোগ্য, তফসিলি জাতি ও উপজাতির ছেলেমেয়েদের জন্য ছাত্রাবাস নির্মাণের কর্মসূচি। ড. বি. আর. আম্বেডকরের স্মৃতিরক্ষার্থে ১৯৯০-৯১ বর্ষটিকে "সামাজিক ন্যায়বিচার বর্ষ" ঘোষণা করা হয়। সরকার চিকিৎসাবিদ্যা ও ইঞ্জিনিয়ারিং পাঠরত তফসিলি জাতি ও উপজাতিভুক্ত ছাত্রছাত্রীদের বিনামূল্যে পাঠ্যবইও দিয়ে থাকে। ২০০২-০৩ সালে শুধু এই খাতেই সরকার ব্যয় করেছিল ৪.৭৭ কোটি টাকা। তফসিলি জাতি ও উপজাতিভুক্তদের নিষ্ঠুরতার হাত থেকে রক্ষা করতে ১৯৯৫ সালে "নিষ্ঠুরতা বিরোধী আইন" বলবৎ করে অপরাধকারীদের কঠোর শাস্তির বন্দ্যোবস্ত করা হয়।


title: ভারতে রাষ্ট্র পরিচালনার নির্দেশাত্মক নীতি

text: গরিব চাষীদের জমির অধিকার দেওয়ার জন্য অনেকগুলি ভূমিসংস্কার আইন পাস হয়েছে। ২০০১ সালের সেপ্টেম্বর পর্যন্ত, ২০,০০০,০০০ একরেরও (৮০,০০০ বর্গকিমি) বেশি জমি তফসিলি জাতি, উপজাতি ও ভূমিহীন গরিবদের মধ্যে বিতরিত হয়েছে। গ্রামাঞ্চলে ব্যাংকিং নীতির উপর জোর দিয়ে এই সব এলাকায় ব্যাংক ব্যবস্থার সুবিধা প্রসারিত করা হয়েছে। ১৯৪৮ সালের ন্যূনতম মজুরি আইনের মাধ্যমে সরকার বিভিন্ন ক্ষেত্রের কর্মচারীদের ন্যূনতম মজুরি নির্ধারণ করে দেওয়ার ক্ষমতা হাতে নেয়। ১৯৮৬ সালের ক্রেতা সুরক্ষা আইন বলবৎ করে ক্রেতাদের সুযোগসুবিধা নিশ্চিত করা হয়েছে। ১৯৭৬ সালের সম-আয় আইনের মাধ্যমে নারী ও পুরুষদের অভিন্ন বেতনব্যবস্থা গৃহীত হয়েছে। ২০০১ সালে চালু হওয়া "সম্পূর্ণ গ্রামীণ রোজগার যোজনা" গ্রামাঞ্চলে গরিব মানুষের কর্মনিযুক্তির ব্যবস্থা করেছে। পঞ্চায়েতের মাধ্যমে এই কর্মসূচি পরিচালিত হয়ে থাকে।


text: পঞ্চায়েত ব্যবস্থা ভারতের সকল রাজ্য ও কেন্দ্রশাসিত অঞ্চলেই রয়েছে। পঞ্চায়েতের প্রতিটি স্তরে এক-তৃতীয়াংশ আসন মহিলাদের জন্য সংরক্ষিত। বিহারে অর্ধেক আসন মহিলাদের জন্য সংরক্ষিত। ফৌজদারি বিধিতে কোনো অভিযুক্ত দারিদ্রের কারণে আইনজীবী নিয়োগে ব্যর্থ হলে, তার আইনি ব্যয় বাধ্যতামূলকভাবে সরকার বহন করে। জম্মু ও কাশ্মীর ও নাগাল্যান্ড ছাড়া সকল রাজ্য ও কেন্দ্রশাসিত অঞ্চলে শাসনবিভাগ ও বিচারবিভাগ পৃথক করা হয়েছে।


text:
ভারতের বিদেশনীতিও নির্দেশাত্মক নীতির দ্বারা কিছুটা প্রভাবিত। অতীতে ভারত সকল প্রকার আগ্রাসনের বিরোধিতা ও রাষ্ট্রসংঘের শান্তিরক্ষা কর্মসূচিকে সমর্থন করে এসেছে। ২০০৪ সালের মধ্যে ভারতীয় সেনাবাহিনী ৩৭টি রাষ্ট্রসংঘ শান্তিরক্ষা অভিযানে অংশ নেয়। ২০০৩ সালে নিরাপত্তা পরিষদ ও সেনা-সহযোগিতাকারী রাষ্ট্রগুলির মধ্যে সহযোগিতা বাড়ানোর লক্ষ্যে একটি সনদ গ্রহণে প্রধান ভূমিকা নেয় ভারত। ভারত পারমাণবিক নিরস্ত্রীকরণের পক্ষে মত প্রকাশ করে।
নির্দেশাত্মক নীতিগুলিকে সংশোধন করতে হলে ভারতীয় সংসদের উভয় কক্ষের বিশেষ সংখ্যাগরিষ্ঠতার প্রয়োজন হয়। এর অর্থ, একটি সংশোধনী আনতে হলে উপস্থিত ও ভোটদানকারী সদস্যদের দুই-তৃতীয়াংশের সম্মতি প্রয়োজন হয়। যদিও, ভোটদানকারী সদস্যদের সংখ্যা কি লোকসভায় কি রাজ্যসভায় সাধারণ সংখ্যাগরিষ্ঠতার কম হলে চলে না।


title: পিত্তপাথুরী

text: পিত্তপাথুরী বা পিত্তাশয় পাথর () হলো পিত্তাশয়ের একটি রোগ যাতে মানুষের পিত্তাশয়ে পাথর জমা হয়।


title: পিত্তপাথুরী

text:
চিকিৎসা বিজ্ঞানে এটি কোলেলিথিয়াসিস (Cholelithiasis) নামে পরিচিত। উন্নত দেশে প্রায় ১০-২০% প্রাপ্তবয়স্ক লোক এই রোগে আক্রান্ত। মার্কিন যুক্তরাষ্ট্রতে প্রায় ২০ মিলিয়ন ব্যক্তির পিত্তথলিতে পাথর যার মোট ওজন প্রায় ২৫-৫০ টন হতে পারে! ৮০% এরও বেশি ক্ষেত্রে এটি কোন সমস্যা বা জটিলতা সৃষ্টি করে না।
মূলত দুই ধরণের পাথর পাওয়া যায়; কোলেস্টেরল পাথর ও পিগমেন্ট পাথর। উন্নত বিশ্বে ৯০% পাথরই কোলেস্টেরল দিয়ে তৈরি; বাদবাকি পিগমেন্ট পাথর। তবে অনেকসময় মিশ্র পাথরও পাওয়া যায়। পিগমেন্ট পাথর এশিয়াতে বেশি পাওয়া যায়। কোলেস্টেরল পাথরের কারণগুলো হলো:


title: পিত্তপাথুরী

text: ★ বয়সঃ বয়স্ক লোকের পাথর বেশি হয়; যেমন ৮০ বছর বয়স্ক লোকের পাথর হওয়ার সম্ভাবনা ২৫-৩০% যেখানে ৪০ বছরের নিচে এটি ৫-৬% এর নিচে নেমে আসে।


title: পিত্তপাথুরী

text: ★ লিঙ্গঃ পুরুষের তুলনায় মহিলাদের পিত্তথলির পাথর হবার সম্ভাবনা প্রায় দ্বিগুণ এর সম্ভাব্য কারণ হতে পারে মহিলাদের সেক্স হরমোন(ইস্ট্রোজেন), জন্মবিরতি করণ বড়ি, গর্ভধারণ প্রভৃতি।


title: পিত্তপাথুরী

text: ★ স্থুলতা ও মেটাবলিক সিন্ড্রোম।


title: পিত্তপাথুরী

text: ★ খুব দ্রুত ওজন কমানো।


title: পিত্তপাথুরী

text: ★ পিত্তথলির স্থবিরতা।


title: পিত্তপাথুরী

text: ★ বাইল এসিড বিপাকের জন্মগত ত্রুটি।


title: পিত্তপাথুরী

text: ★ হাইপারলিপিডেমিয়া সিন্ড্রোমস।


title: পিত্তপাথুরী

text: পিগমেন্ট পাথরের কারণসমূহ হলো--


title: পিত্তপাথুরী

text: ★ ক্রনিক হিমোলাইটিক সিন্ড্রোম।


title: পিত্তপাথুরী

text: ★ বিলিয়ারি ইনফেকশন।


title: পিত্তপাথুরী

text: ★ আইলিয়ামের রোগ যেমন, ক্রন্স ডিজিজ, আইলিয়াম কেটে ফেলা, সিস্টিক ফাইব্রোসিস ইত্যাদি।


title: পিত্তপাথুরী

text: পিগমেন্ট পাথরসমূহ প্রধানত বিলিরুবিনের ক্যালসিয়াম লবণ, কিছু পরিমাণ ক্যালসিয়াম কার্বোনেট, ক্যালসিয়াম ফসফেট, ক্যালসিয়াম পামিটেট প্রভৃতি নিয়ে তৈরি। পিগমেন্ট পাথর দুই ধরণের হয় যথা কালো ও বাদামি। প্রায় ৫০-৭৫% কালো পাথর রেডিও-ওপেক অর্থাৎ এক্সরেতে সাদা দেখায়; অপরদিকে বাদামিগুলো রেডিও-লুসেন্ট অর্থাৎ এক্সরেতে দেখা যায়না। ১০-২০% কোলেস্টেরল পাথর এক্সরেতে দেখা যায় কারণ সেগুলোতে ক্যালসিয়াম কার্বোনেট যুক্ত থাকে, বাকিগুলো বিশুদ্ধ কোলেস্টেরল হওয়ায় দেখা যায়না।


title: পিত্তপাথুরী

text:
ল্ল
৮০% ক্ষেত্রে কোন উপসর্গ দেখা যায়না। ১০-২০% ক্ষেত্রে নিম্নলিখিত লক্ষ্মণসমূহ দেখা যায়ঃ


title: পিত্তপাথুরী

text:
★ বিলিয়ারি কোলিক
পেটের ডানদিকের উপরের অংশে ব্যথা তবে এপিগ্যাস্ট্রিয়াম বা পেটের মাঝ বরাবর উপরের অংশে বুকের ঠিক নিচেও ব্যথা হতে পারে।


title: পিত্তপাথুরী

text: ★ অ্যাকিউট কোলেসিস্টাইটিস: পিত্তাশয় এর তীব্র প্রদাহ হয়, ব্যথা, জ্বর, বমি হতে পারে।


title: পিত্তপাথুরী

text: ★ ক্রনিক কোলেসিস্টাইটিস


title: পিত্তপাথুরী

text:
♣ এম্পাইমা অব গলব্লাডার
পিত্তাশয়ে অনবরত মিউকাস ক্ষরণের ফলে এটি ধীরে ধীরে আকারে বাড়তে থাকে একে মিউকোসিল বলে। মিউকোসিলে ইনফেকশন হলে পিত্তাশয়ে পুঁজ তৈরি হয়(এম্পাইমা)। পিত্তাশয়ে প্রদাহজনিত কারণেও এম্পাইমা হতে পারে। পুঁজ বের করে পরবর্তীতে পিত্তাশয় কেটে ফেলতে হবে।


title: পিত্তপাথুরী

text:
♣ কোলেডোকোলিথিয়াসিস
পাথর কমন বাইল ডাক্টে এসে আটকে যায় এবং পিত্তরসের প্রবাহে বাধা দেয় ফলে রক্তে বিলিরুবিন এর মাত্রা স্বাভাবিকের চেয়ে অনেক বেড়ে যায় এবং জন্ডিস হয়, ব্যথা হয়। এই ধরণের জন্ডিসকে অবস্ট্রাক্টিভ জন্ডিস বলে। পাথর সরিয়ে ফেললে দ্রুত জন্ডিস ভালো হয়।


title: পিত্তপাথুরী

text: ♣ অ্যাকিউট প্যানক্রিয়েটাইটিস: পাথর অনেকসময় কমন পিত্তনালী বেয়ে নিচের দিকে ডিউওডেনামের অ্যাম্পুলা অব ভ্যাটার নামক অংশে যেখানে পিত্তনালী উন্মুক্ত হয় সেখানে আটকে যায় এবং পিত্তরস ও অগ্ন্যাশয় নিঃসৃত উৎসেচকের প্রবাহ বাধাগ্রস্ত করে ফলে উক্ত উৎসেচকগুলো অগ্নাশয়ের কোষকে ধ্বংস করতে শুরু করে এবং তীব্র প্রদাহ সৃষ্টি করে।


title: পিত্তপাথুরী

text:
♣ পোর্সিলিন গলব্লাডার
কখনো কখনো পিত্তাশয়ে ক্যালসিয়াম ক্ষরণ হয় এবং পিত্তরসকে চুনের মত দেখায়। ক্যালসিয়াম পিত্তাশয়ের গায়ে জমা হয় ফলে পিত্তাশয়কে এক্সরেতে চীনামাটির বাসনের মত দেখায়।


title: পিত্তপাথুরী

text:
♣ গলস্টোন আইলিয়াস
পিত্তাশয় ফুটো হয়ে ডিউওডেনাম বা কোলনের সাথে ফিস্টুলা তৈরি করতে পারে এবং পাথর ক্ষুদ্রান্ত্র বা বৃহদান্ত্রে চলে যেতে পারে। পাথরের আকার ২.৫ সে.মি. থেকে বেশি হলে এটি আইলিয়ামের শেষ অংশে বা কখনো কখনো ডিওডেনাম বা সিগময়েড কোলনে আটকিয়ে ক্ষুদ্রান্ত্র বা বৃহদান্ত্রের স্বাভাবিক প্রবাহে বাধাদান করে(ইন্টেস্টিনাল অবস্ট্রাকসন)। এক্সরে করলে বিলিয়ারি ট্রিতে বায়ুর উপস্থিতি পাওয়া যায়(নিউমোবিলিয়া)।


title: পিত্তপাথুরী

text:
♣ মিরিজি সিন্ড্রোম
সিস্টিক নালীতে পাথর আটকিয়ে গেলে তা কমন হেপাটিক বা কমন বাইল ডাক্টে চাপ দিয়ে প্রদাহ করতে পারে ফলশ্রুতিতে কমন পিত্তনালীতে স্ট্রিকচার(প্রদাহজনিত সংকোচন) হয়ে পিত্তরসের প্রবাহ ব্যাহত করে অবস্ট্রাক্টিভ জন্ডিস করবে।


title: পিত্তপাথুরী

text:
♣ পিত্তাশয় ক্যান্সার
পিত্তাশয় ক্যান্সার দুর্লভ হলেও প্রায় ৯৫% ক্ষেত্রে এটি পিত্তপাথরের সাথে সম্পর্কিত।


title: পিত্তপাথুরী

text: আল্ট্রাসনোগ্রাম প্রথম পছন্দ কারণ এর মাধ্যমে খুব সহজে পাথর দেখা যায়। অন্যান্য উপায়গুলোর মধ্যে অন্যতম হলো সিটি স্ক্যান, এম আর সি পি, এক্সরে।


title: পিত্তপাথুরী

text: ♦ মেডিকেল : পাথরের আকার ১৫ মি.মি. এর কম হলে, এক্সরেতে দেখা না গেলে, রোগীর স্থুলতা মাঝারি হলে এবং রোগীর উপসর্গ হালকাধরণের হলে মেডিকেল চিকিৎসা প্রয়োগ করা যেতে পারে। এক্ষেত্রে বাইল এসিড যেমন আরসোডিঅক্সিকোলিক এসিড দীর্ঘমেয়াদে মুখে খেতে হয়। এটি পাথরকে ভেঙে দ্রবীভূত করে।


title: পিত্তপাথুরী

text: ♦ সার্জারি : পিত্তাশয় কেটে ফেলাকে কোলেসিস্টেক্টোমি বলে। এটি দুই ভাবে করা হয়; ওপেন বা পেট কেটে এবং ল্যাপারস্কপির মাধ্যমে। ল্যাপারস্কপির কিছু বাড়তি সুবিধা আছে যেমন পেট কাটার প্রয়োজন হয় না, হাসপাতালে রোগীকে বেশিদিন অবস্থান করতে হয় না, তাড়াতাড়ি ক্ষতস্থান শুকিয়ে যায় প্রভৃতি। অসুবিধাগুলোর মধ্যে অন্যতম হলো কমন পিত্তনালীতে পাথর থাকলে তা বের করা যায়না।


title: মাক্স মুলার

text:
ফ্রিডরিখ মাক্স মুলার () (জন্ম: ৬ই ডিসেম্বর, ১৮২৩ - মৃত্যু: ২৮শে অক্টোবর, ১৯০০) ছিলেন বিখ্যাত ভারতবিশারদ, দার্শনিক, ধর্মতত্ত্ববিদ, সমাজতত্ত্ববিদ, অধ্যাপক, সংস্কৃত ভাষায় সুপ্রসিদ্ধ জার্মান পণ্ডিত ও অনুবাদক। রুশ দার্শনিক আফ্রিকান আলেকসান্দ্রোভিচ স্পিরের "ডেংকেন উন্ট ভির্কলিশকাইট" ("চিন্তা ও বাস্তবতা") শিরোনামের লেখা তাঁকে প্রবলভাবে প্রভাবিত করেছিল।
মুলার ৬ই ডিসেম্বর, ১৮২৩ সালে তৎকালীন প্রুশিয়া সাম্রাজ্যের অন্তর্ভুক্ত আন্‌হাল্ট রাজ্যের রাজধানী ডেসাউ শহরে (বর্তমানঃ মর্জন গণতান্ত্রিক প্রজাতন্ত্র) জন্মগ্রহণ করেন। তাঁর পিতা উইলহেম মুলার ছিলেন একজন বিশিষ্ট রোমান্টিক কবি ও গ্রন্থাগারিক। উইলহেম মুলারের কবিতাগুলোকে অস্ট্রিয়ান সুরকার 'ফ্র্যাঞ্জ স্কুবার্ট' 'ডাই স্কুন মুলারিন' এবং 'উইন্টাররিজ' নামের দু'টি গানে সুরারোপ করেন। তাঁর মা এডেদলহেইড মুলার ছিলেন অ্যানহাল্ট-ডেসাউ শহরের মূখ্যমন্ত্রীর জ্যেষ্ঠা কন্যা। ফেলিক্স মেন্ডেলসন এবং কার্ল মারিয়া ভন ওয়েবার-কে ধর্ম পিতা-মাতা হিসেবে সম্বোধন করতেন মাক্স মুলার। মাত্র চার বছর বয়ঃক্রমকালে পিতার মৃত্যুর পর আর্থিক কৃচ্ছ্রতার মধ্য দিয়ে শৈশবকাল অতিক্রম করতে হয়েছিল তাঁকে।


title: মাক্স মুলার

text: শৈশবে মাক্স মুলার সঙ্গীতশাস্ত্রে বিশেষ মেধার পরিচয় দিলেও জনৈক শুভানুধ্যায়ীর পরামর্শে জীবিকা নির্বাচনের ক্ষেত্রে সঙ্গীতসাধনা পরিত্যাগ করেন। ১৮৩৬ সালে স্থানীয় বিদ্যালয়ের পড়াশোনা সমাপণ করেন। ১৮৪১ সালে লিপজিগ নগরে প্রবেশিকা পরীক্ষায় উত্তীর্ণ হন। এরপর লিপজিগ বিশ্ববিদ্যালয়ে ভর্তি হন বিভিন্ন প্রাচীন ইউরোপীয় ভাষা শিক্ষার উদ্দেশ্যে। গ্রীক, ল্যাটিন, আরবী, ফার্সি ইত্যাদি ভাষার সঙ্গে সদ্যস্থাপিত সংস্কৃত ভাষার পাঠ্যক্রমও অধ্যয়ন করেন। ১৮৪৩ সালে "বারুখ স্পিনোজা'র দর্শন-চিন্তার" উপর লিখিত অভিসন্দর্ভের জন্য 'লিপজিগ বিশ্ববিদ্যালয়' থেকে পি.এইচ-ডি বা 'ডক্টর অব ফিলোসোফি' উপাধিপ্রাপ্ত হন।


title: মাক্স মুলার

text: অনতিকাল পরে ১৮৪৪ সালে মাক্স মুলার তাঁর প্রথম গ্রন্থ প্রকাশ করেন। তা ছিল "বিষ্ণু শর্মা'র" সংস্কৃত ভাষায় রচিত ভারতীয় উপকথার সংগ্রহশালা ও হিন্দু ধর্মগ্রন্থ বেদের শেষাংশ "হিতোপদেশ" গ্রন্থের জার্মান ভাষার অনুবাদ। ঐ বছরই তিনি বার্লিন নগরে চলে আসেন আরো ভালোভাবে সংস্কৃত শিক্ষালাভের জন্য। সেখানে তিনি ইন্দো-ইউরোপীয় ভাষাবিশারদ অধ্যাপক ফ্রাঞ্জ বোপ্ ও দার্শনিক ফ্রেডরিখ শিলিংয়ের কাছে যথাক্রমে সংস্কৃত এবং দর্শন অধ্যয়ন করেন। তিনি সিলিংয়ের জন্য উপনিষদ অনুবাদ করতে শুরু করেন। সিলিং ভাষার ইতিহাসের সাথে ধর্মের ইতিহাসের সম্পর্ক বিষয়ে মুলারকে যথোপযুক্ত শিক্ষা দেন। এক বছর পর প্যারিস নগরে এসে প্রখ্যাত ভাষাতাত্ত্বিক "ইউগেনি বার্নোফের" তত্ত্বাবধানে সংস্কৃত ভাষা শিক্ষালাভ করতে থাকেন। বার্নোফ ইংল্যান্ডে প্রাপ্ত পান্ডুলিপি ব্যবহারের মাধ্যমে তাঁকে সংস্কৃত ভাষায় পূর্ণাঙ্গ ঋগ্বেদ প্রকাশের জন্য ব্যাপকভাবে উৎসাহিত ও অনুপ্রাণিত করেছিলেন। তাঁর সারাজীবন যে বিষয়ের পঠন-পাঠন ও বিশ্লেষণে অতিবাহিত হবে সেই ঋগ্বেদ চর্চার দিকে তাকে বার্নোফই পরিচালিত করেছিলেন।


title: মাক্স মুলার

text:
প্রাচীনতম ধর্ম হিসেবে হিন্দু ধর্ম বা সনাতন ধর্মে বিশ্বাসী ব্যক্তিদের দেব-দেবীর উপর বিশ্বাসের পাশাপাশি খাঁটি একেশ্বরবাদী ধ্যান-ধারণাও বিদ্যমান রয়েছে। ধর্মীয় ও সাংস্কৃতিকভাবে যেহেতু বেশীরভাগ হিন্দু জনগোষ্ঠীই দেবতাদের পূজা করে থাকেন তাই বাহ্যিক দৃষ্টিকোণে অন্যান্য ভিন্ন ধর্মাবলম্বীদের অনেকেরই ধারণা যে হিন্দু ধর্ম হয়তোবা এটি বহু ঈশ্বরবাদী ধর্ম। এ প্রসঙ্গে মাক্স মুলার একটি গুরুত্বপূর্ণ মন্তব্য করেছেন। তিনি বলেছেন,
লন্ডনের ইস্ট ইন্ডিয়া অফিস লাইব্রেরীতে প্রাচীন সংস্কৃত সংগ্রহ অনুধাবনের উদ্দেশ্যে প্যারিস থেকে বিলেত চলে আসেন তিনি ১৮৪৬ সালের জুন মাসে। সৃষ্টিশীল লেখনী হিসেবে তাঁর 'জার্মান লাভ' উপন্যাসটি ঐসময়ে ব্যাপক জনপ্রিয়তা অর্জন করে। ইস্ট ইন্ডিয়া কোম্পানীর সাথে তার ঘনিষ্ঠ সম্পর্ক এবং অক্সফোর্ড বিশ্ববিদ্যালয়ে সংস্কৃতিবিদ হিসেবে তিনি ব্রিটেনে কর্মজীবন গড়ে তোলেন। এরফলে তিনি ব্রিটিশশাসিত ভারতের শিল্প-সংস্কৃতি সম্পর্কে অন্যতম বুদ্ধিজীবী ও ভাষ্যকার হিসেবে নিজেকে তুলে ধরতে সক্ষম হন। এ নেতৃত্বগুণের ফলেই তিনি ব্রিটিশ এবং ভারতের বুদ্ধজীবী সম্প্রদায় বিশেষ করে ব্রাহ্মসমাজের সাথে সম্পর্ক রক্ষা করেছিলেন। এখানে থাকার সময়েই প্রখ্যাত সংস্কৃতজ্ঞ পণ্ডিত হোরেস হেম্যান উইলসন প্রমুখের চেষ্টায় ইস্ট ইন্ডিয়া কোম্পানি কর্তৃপক্ষ মাক্স মুলার সম্পাদিত ঋগ্বেদ প্রকাশের যাবতীয় ব্যয়ভার গ্রহণ করতে রাজী হয়। এবং সায়নাচার্যের ভাষ্য সহযোগে ঋগ্বেদের একখানি সংস্করণ প্রকাশিত হয়। গ্রন্থটি মুদ্রণের ব্যবস্থা অক্সফোর্ড বিশ্ববিদ্যালয় মুদ্রণালয়ে হবার ফলে তিনি ১৮৪৮ সালের মে মাসে লন্ডন থেকে অক্সফোর্ডে চলে আসেন। অতঃপর আমৃত্যু অক্সফোর্ড নগরেই বসবাস করতে থাকেন।


title: মাক্স মুলার

text: বৈদিক ভাষা হিসেবে সংস্কৃতকে ইন্দো-ইউরোপীয় ভাষা-পরিবারের মধ্যে অন্যতম প্রাচীন ভাষা হিসেবে মনে করা হয়। তারপরও মুলার নিজেকে মনেপ্রাণে এ ভাষা শিক্ষায় সমর্পণ করেছেন নতঃশিরে। এবং ঐ সময়েই তিনি নিজেকে সংস্কৃত ভাষায় অন্যতম প্রধান বিদ্যানুরাগী হিসেবে গড়ে তুলতে সক্ষম হয়েছিলেন। এরফলেই মুলার প্রাচীনকালের হস্ত লিখিত হরফের বৈদিক সাহিত্য হিসেবে ঋগ্বেদের নিগূঢ় রহস্য উন্মোচনে সফল হয়েছিলেন।


title: মাক্স মুলার

text: মুলার ঊনবিংশ শতকের প্রখ্যাত ভারতীয় বাঙালী যোগসাধক, দার্শনিক এবং ধর্মগুরু রামকৃষ্ণ পরমহংসদেবের চিন্তাধারা বিশেষ করে 'বেদান্ত দর্শনের' প্রতি ব্যাপকভাবে আকৃষ্ট ও উদ্বুদ্ধ হন। তিনি তাঁর প্রচারিত ধর্মীয় চিন্তাধারা ও ভাবধারায় পরিবাহিত হয়ে তাঁকে ঘিরে অনেকগুলো মূল্যবান প্রবন্ধ রচনা করেন এবং বই লিখেন।


title: মাক্স মুলার

text: "প্রতাপচন্দ্র মজুমদার" প্রথম ইংরেজিতে শ্রীরামকৃষ্ণের জীবনী রচনা করেন ১৮৭৯ সালে। "থেইস্টিক কোয়ার্টারলি রিভিউ" পত্রিকায় প্রকাশিত "দ্য হিন্দু সেইন্ট" নামের রচনাটি তাঁর নজর কাড়ে। এর ফলেই তিনি শ্রীরামকৃষ্ণ পরমহংসদেবের প্রতি বিশেষভাবে আকৃষ্ট হন। ফলশ্রুতিতে মানবতাবাদে শ্রীরামকৃষ্ণ পরমহংসদেবের অবদানের কথা স্বীকার করে নিয়েছেন মহাত্মা গান্ধী, জওহরলাল নেহেরু, রবীন্দ্রনাথ ঠাকুর, শ্রী অরবিন্দ, লিও তলস্তয় প্রমুখ চিন্তাবিদদের পাশাপাশি তিনিও। পরবর্তীকালে ১৮৯৮ সালে মুলার রামকৃষ্ণ পরমহংসদেবের উপর জীবনী গ্রন্থ প্রকাশ করেছিলেন।


title: মাক্স মুলার

text: স্বামী বিবেকানন্দের সাথে কিছু যোগাযোগ ছিল মাক্স মুলারের। ১৮৯৬ সালের মে মাসে রামকৃষ্ণ পরমহংসদেবের প্রধান শিষ্য এবং রামকৃষ্ণ মিশনের প্রতিষ্ঠাতা স্বামী বিবেকানন্দ দ্বিতীয়বার ইংল্যান্ড ভ্রমণের সময় পিমলিকোতে এক গৃহে অবস্থান করেন। সেখানে মুলার তাঁর সাথে সাক্ষাৎ করেছিলেন।


title: মাক্স মুলার

text: ১৮৫০ সালে অক্সফোর্ড বিশ্ববিদ্যালয়ে আধুনিক ইউরোপীয় ভাষা বিভাগে সহকারী অধ্যাপক এবং ১৮৫৪ সালে প্রধান অধ্যাপক পদে অধিষ্ঠিত হন তিনি। ১৮৫৯ সালে তাঁর 'প্রাচীন সংস্কৃত সাহিত্যের ইতিহাস' গ্রন্থটি প্রকাশিত হয়। উক্ত গ্রন্থের নির্ঘন্ট প্রস্তুত করে দেন বয়ঃকনিষ্ঠ বন্ধু ও প্রাচ্যবিদ যোহান জর্জ বুল। ১৮৬০ সালে সংস্কৃত বিভাগের চেয়ারম্যানের কার্যকালের মেয়াদ শেষ হয়। পরবর্তীতে তিনি ১৮৬৮ সালে এ বিশ্ববিদ্যালয়ে স্বীয় বিভাগ পরিবর্তন করে তুলনামূলক ধর্মতত্ত্ব বিভাগে অক্সফোর্ডের ইতিহাসে প্রথম অধ্যাপকরূপে "অল সোলস্ কলেজে" যোগদান করে ১৮৭৫ সাল পর্যন্ত অধ্যাপনা করেন।


title: মাক্স মুলার

text: এছাড়াও, অক্সফোর্ড বিশ্ববিদ্যালয়ের নিয়ন্ত্রণাধীন ক্রাইস্ট চার্চ কলেজের সদস্য হয়েছিলেন ১৮৫১ সালে। সেখানে তিনি তুলনামূলক ভাষাতত্ত্ব বিষয়ে জ্ঞানগর্ভ বক্তৃতা প্রদান করেন।


title: মাক্স মুলার

text: ১৮৬১ সাল থেকে ১৮৬৩ সাল পর্যন্ত লন্ডনের র‌য়্যাল ইন্সটিটিউশনে ভাষাবিজ্ঞান ও তুলনামূলক ভাষাতত্ত্ব চর্চার ভিত্তি স্থাপন করে গেছেন মুলার। অনুরূপভাবে তিনি তুলনামূলক ধর্মতত্ত্ব ও তুলনামূলক পুরাণ আলোচনারও পথিকৃৎ হিসেবে গণ্য হয়ে আছেন। ঋগ্বেদের সম্পাদনা ও ভাষ্য রচনা করে তিনি তাঁর জীবনের অক্ষয় কীর্তি হিসেবে রেখে গেছেন। বৈদিক সাহিত্য বিষয়ে তিনি তাঁর জীবদ্দশায় সর্বশ্রেষ্ঠ বিশেষজ্ঞ হিসেবে সমগ্র পৃথিবীতে সমাদৃত হয়ে আছেন।


title: মাক্স মুলার

text: মাক্স মুলারের সংস্কৃত ভাষা শিক্ষাগ্রহণকাল এমন সময়ে হয়েছিল যখন বিদ্যানুরাগীরা অন্যান্য ভাষা উন্নয়নের মাধ্যমে নিজ দেশের সাথে পারস্পরিক সাংস্কৃতিক ভাব বিনিময়ে সম্পর্কের উন্নয়ন ঘটাতে তৎপর ছিলেন।


title: মাক্স মুলার

text: প্রাচ্যভাষা ও সাহিত্যে তাঁর গভীর পাণ্ডিত্য বিরাজমান ছিল। ভারতবর্ষের প্রতি তাঁর যে সুগভীর টান বা অনুরাগ ছিল, তা তাঁর কথায় ও রচিত গ্রন্থসমূহে বহুভাবে প্রমাণ করে গেছেন। তিনি ধর্ম এবং ভাষার সমালোচনা বৈজ্ঞানিকভাবে ব্যাখ্যা করতে সক্ষম হয়েছেন।


title: মাক্স মুলার

text: এছাড়াও, তিনি ইংরেজী জাতীয় সঙ্গীতকে সংস্কৃত ভাষায় পদ্যে অনুবাদ বা রূপান্তর করেন।


title: মাক্স মুলার

text: তবে, ভারতপ্রেমিক এ ক্ষণজন্মা মনীষী তাঁর সুগভীর ভারতপ্রেমের অপরাধে কখনো ভারতবর্ষে পদার্পণ করতে পারেননি। ভারতবর্ষে তৎকালীন ব্রিটিশ সরকার কর্তৃক অনুসৃত শাসনপদ্ধতির কড়া সমালোচনা করার ফলেই মূলতঃ আমৃত্যু তাকে এ শাস্তি ভোগ করতে হয়েছিল।


title: মাক্স মুলার

text: মাক্স মুলার সম্পাদিত ঋগ্বেদের প্রথম খণ্ড প্রকাশিত হয় ১৮৪৯ সালে। এর সর্বশেষ ষষ্ঠ খণ্ড প্রকাশিত হয় ১৮৭৩ সালে। ১৮৭৫ সালে 'সেক্রেড বুক অব দি ইস্ট' নামে প্রাচ্যদেশীয় ধর্মপুস্তকের ইংরেজীতে অনূদিত গ্রন্থমালা সম্পাদনা ও প্রকাশের মহাপরিকল্পনা গ্রহণ করেন। সর্বমোট ৫১-খণ্ডে সমাপ্ত এ গ্রন্থমালার ৪৮-খণ্ড জীবৎকালেই প্রকাশ করে যেতে পেরেছিলেন তিনি। এবং তাঁরই অনুরোধে সুযোগ্য শিষ্য মরিটস্ হিবন্টারনিটস্ এ গ্রন্থমালায় প্রকাশিত যাবতীয় গ্রন্থের মধ্যে আলোচিত নাম ও বিষয়সূচীর বিস্তারিত যে নির্ঘন্ট প্রস্তুত করে দেন তা পরবর্তীতে দু'খণ্ডে প্রকাশিত হয়। লক্ষ্যণীয় যে, এ গ্রন্থমালার অন্তর্ভুক্ত ৪৯-খণ্ডের মধ্যে -


title: মাক্স মুলার

text: ১৮৯৪ সালে 'বেদান্ত দর্শন' সম্পর্কে তাঁর কতিপয় বক্তৃতা পুস্তক আকারে প্রকাশিত হয়। ১৮৯৮ সালে প্রকাশিত হয় তাঁর সুবিশাল গ্রন্থ 'সিক্স সিস্টেমস্ অব ইণ্ডিয়ান ফিলোসোফি'।


title: মাক্স মুলার

text: তাঁর প্রধান কীর্তির মধ্যে নিম্নলিখিত গ্রন্থাবলী বিবেচিত হয়ে আসছে।


title: মাক্স মুলার

text: উপরোক্ত সকল গ্রন্থ ইংরেজী ভাষায় রচনা করার মাধ্যমে মাক্স মুলারের ইংরেজী ও প্রাচ্যভাষা জ্ঞানের জ্বলন্ত সাক্ষ্য আজো বহন করছে।মাক্স মুলার বিবাহিত ছিলেন। তিনি "জর্জিনা এডিলেইড" নাম্নী এক রমণীর সাথে পরিণয়সূত্রে আবদ্ধ হয়েছিলেন। ১৯১৬ সালে জর্জিনা মৃত্যু-পূর্ব পর্যন্ত মুলারের যাবতীয় কাগজপত্র সযত্নে রক্ষণাবেক্ষন করতেন ও যোগাযোগ কার্যক্রম সুষ্ঠুভাবে পরিচালনা করতেন। প্রামাণ্য দলিল-পত্রগুলো বর্তমানে অক্সফোর্ডের বোদলিয়ান লাইব্রেরীতে সংরক্ষিত আছে। মুলারের একমাত্র সন্তান "উইলহেম মাক্স মুলার"ও ছিলেন প্রতিভাবান বুদ্ধজীবী ও যুক্তরাষ্ট্রের প্রাচ্যভাষাবিৎ।


title: মাক্স মুলার

text: মাক্স মুলার ২৮ অক্টোবর, ১৯০০ইং সালে অক্সফোর্ড নগরে দেহত্যাগ করেন।


title: যুদ্ধাপরাধ

text:
যুদ্ধাপরাধ হচ্ছে কোন যুদ্ধ বা সামরিক সংঘাত চলাকালীন সময়ে কোন ব্যক্তি কর্তৃক বেসরকারী জনগনের বিরুদ্ধে সংগঠিত, সমর্থিত নির্দিষ্ট সংজ্ঞায়িত অপরাধ কর্মকান্ডসমূহ। আন্তর্জাতিক মানবাধিক আইন অনুসারে যুদ্ধ কালিন সংঘাতের সময় বেসরকারী জনগনকে খুন, লুন্ঠন, ধর্ষণ, কারাগারে অন্তরীন ব্যক্তিকে হত্যা, নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের "হেগ কনভেনশন" সর্বপ্রথম যুদ্ধাপরাধ সংক্রান্ত আইন সমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া "নূরেমবার্গের হত্যাকান্ড ও অপরাধ" বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের "লন্ডন ঘোষনা"কে আদর্শ হিসেবে ধরা হয়।
১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার "পিটার ভন হ্যাজেনব্যাক"এর যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিক ভাবে প্রথম যুদ্ধাপরাধের বিচারের স্বীকৃতি দেয়া হয়।


title: যুদ্ধাপরাধ

text: প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জামার্ন সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।


title: যুদ্ধাপরাধ

text: ১৯৪৫ সালের ৮ অগাষ্ট প্রকাশিত "লন্ডন ঘোষনা"তে নূরেমবার্গের গনহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪জন গ্রেফতার হওয়া নাৎসি জার্মানের নেতার বিরুদ্দে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।


title: আজমল মাসরুর

text: আজমল মাসরুর (জন্ম: ১৯শে অক্টোবর, ১৯৭০) একজন বাংলাদেশি বংশোদ্ভুত ব্রিটিশ ইমাম, সম্প্রচারক ও রাজনীতিবিদ। তিনি বিভিন্ন রাজনৈতিক পর্যালোচনামূলক অনুষ্ঠান ও ইসলামী টেলিভিশন চ্যানেলে উপস্থাপনার জন্য বিখ্যাত।


title: আজমল মাসরুর

text: মাসরুর বাংলাদেশের সিলেট অঞ্চলে জন্মগ্রহণ করেন। তার আরও পাঁচ ভাইবোন আছে এবং সবার মধ্যে তিনি জ্যেষ্ঠ।


title: আজমল মাসরুর

text: মাসরুরের যখন এক বছর বয়স, তখন তার পরিবার অভিবাসী হিসেবে ব্রিটেনে আসে। তবে মাসরুরের নয় বছর বয়সে তার পরিবার ব্রিটেন ছেড়ে বাংলাদেশে ফিরে যায়। মূলত ব্রিটেনের ভিন্ন সংস্কৃতির ফলে ইসলামের সাথে দূরত্ব সৃষ্টি হবে, এমন আশঙ্কায় মাসরুরের বাবা সপরিবারে বাংলাদেশে ফিরে যান। তারও ঠিক চার বছর পর পরিবারটি আবার ব্রিটেনে আসে এবং এবার লন্ডনের ইস্ট এন্ডে বসবাস শুরু করে।


title: আজমল মাসরুর

text: আজমল মাসরুর স্মৃতিচারণ করেন যে ইস্ট এন্ডে বসবাসকালে তিনি বর্ণবৈষম্যের শিকার হয়েছিলেন।


title: আজমল মাসরুর

text: লন্ডনে আজমল মাসরুরের শৈশব কেটেছে শ্যাডওয়েল এলাকায়। তিনি এই অঞ্চলের কেবল স্ট্রিটে অবস্থিত ব্লুগেট ফিল্ডস স্কুলের ছাত্র ছিলেন।


title: আজমল মাসরুর

text: আজমল মাসরুরের বাবা মাসরুরের উনিশ বছর বয়সে তাকে বিয়ে দেওয়ার উদ্যোগ নেন, যে বিয়েতে মাসরুরের সম্মতি ছিল না। এ সময়ে বিয়ের জন্য তার বাবা তাকে চাপ দিতে থাকলে মাসরুর বাবার কাছে দাবী করেন যে ইসলাম জোরপূর্বক বিয়েতে সায় দেয় না। এক্ষেত্রে মাসরুরের বাবা তার দেখানো ইসলামী শাস্ত্রভিত্তিক প্রমাণাদি মেনে নেন। পরে হাঙ্গেরির নাগরিক হেনরিয়েটা সোভাতির সাথে মাসরুরের বিয়ে হয়। বিয়ের পর সোভাতি ইসলাম ধর্ম গ্রহণ করেন। মাসরুর-সোভাতি দম্পতির দু’টি সন্তান রয়েছে।


title: আজমল মাসরুর

text: আজমল মাসরুর লন্ডনের হারিঙ্গে বোরোর বাসিন্দা।


title: আজমল মাসরুর

text: স্কুল শিক্ষা শেষে আজমল মাসরুর লন্ডনে অবস্থিত স্কুল অফ ওরিয়েন্টাল এ্যন্ড আফ্রিকান স্টাডিজ (এসওএস)-এ রাজনীতি ও আরবী বিষয়ে পড়াশুনা করেন। মাসরুর শিক্ষাজীবনে একাধিক ছাত্র ও ইসলামী সংগঠনের সাথে সক্রিয়ভাবে জড়িত ছিলেন। তার শখ ও আগ্রহের বিষয়গুলোর মধ্যে রয়েছে নব্য সংস্কৃতি, বিভিন্ন দেশে প্রচলিত খাবার, ব্যাডমিন্টন খেলা এবং সমাজ, ইতিহাস ও রাজনীতি বিষয়ে পড়াশুনা করা।


title: আজমল মাসরুর

text: আজমল মাসরুর একজন স্থানীয় ইমাম। তিনি লন্ডনের অন্তত চারটি মসজিদে মুসলিমদের সাপ্তাহিক আয়োজন জুম্মার নামাজের ইমাম হিসেবে নিয়মিত ভাবে অংশ নিয়ে থাকেন। মসজিদ্গুলো হচ্ছে গুজ স্ট্রিট মসজিদ, পামার্স গ্রিন মসজিদ, ওয়েস্ট ইলিং মসজিদ এবং হ্যারিঙ্গেতে অবস্থিত ওয়াইটম্যান রোড মসজিদ।


title: আজমল মাসরুর

text: আজমল মাসরুর বর্তমানে মুসলিম কাউন্সিল অফ ব্রিটেনের একজন সদস্য। তিনি ইসলামী সোসাইটি অফ ব্রিটেনের কেন্দ্রীয় কার্যনির্বাহী কমিটির একজন মুখপাত্র হিসেবেও দায়িত্ম পালন করেন। এছাড়া তিনি কমিউনিটি ইন অ্যাকশান নামক একটি সংগঠনের চেয়ারম্যান ও পরিচালক।


title: আজমল মাসরুর

text: মাসরুর ২০১০ সাধারণ নির্বাচনে লন্ডনের বেথনাল গ্রিন ও বো অঞ্চলের একক আসন থেকে লিবারাল ডেমোক্রেটিক পার্টির মনোনয়ন নিয়ে নির্বাচন করেন এবং নির্বাচিত এমপি রুশনারা আলীর (লেবার পার্টি) নিকটতম প্রতিদ্বন্দ্বী হিসেবে দ্বিতীয় স্থান অধিকার করেন।


title: আজমল মাসরুর

text: ২০০৫ সালের সাধারণ নির্বাচনের সময়েও লিবারাল ডেমোক্র্যাটস মাসরুরকে একজন সম্ভাব্য প্রার্থী হিসেবে বিবেচনা করেছিল এবং তিনি প্রসপেক্টিভ পার্লামেন্টারি ক্যান্ডিডেট (পিপিসি) মনোনীত হয়েছিলেন। কিন্তু একাধিক ইসলামী আলোচনাসভায় কিছু মন্তব্যের ফলে সমালোচিত হলে তিনি নিজেই মনোনয়ন প্রত্যাহার করে নেন।


title: আজমল মাসরুর

text:
মাসরুর যুক্তরাজ্যের একাধিক টেলিভিশন চ্যানেলে উপস্থাপক হিসেবে বিখ্যাত। বর্তমানে তিনি যুক্তরাজ্যে সম্প্রচারিত ইসলাম চ্যানেল ও চ্যানেল এস-এ নিয়মিত ভাবে একাধিক অনুষ্ঠানে উপস্থাপনা করছেন। চ্যানেলে এস-এ তার উপস্থাপিত লেটস টক যুক্তরাজ্য মুসলিম সমাজে একটি বহুল প্রচারিত অনুষ্ঠান। এছাড়াও মাসরুর চ্যানেল ফোর-এ প্রচারিত "শরিয়াহ টিভি" নামক অনুষ্ঠানের একজন প্যানেল সদস্য।
মাসরুর একই চ্যানেলে "মেক মি এ মুসলিম" নামক একটি ব্যাতিক্রমধর্মী ইসলামী অনুষ্ঠানে উপস্থাপনা করেন, যেখানে প্রতি তিন সপ্তাহ সময়ে ছয় জন ভিন্ন ধর্মাবলম্বী ব্রিটিশ ও একজন অধার্মিক ব্রিটিশ মুসলিমকে ইসলামের পথে আসার জন্য আহবান করা হয়।


title: আজমল মাসরুর

text: ১০ মে, ২০০৯ তারিখে আজমল মাসরুর বিবিসি ওয়ান চ্যানেলে "সেলিব্রিটি লাইভস – শরীয়াহ স্টাইল" নামক একটি অনুষ্ঠান উপস্থাপনা করেন। এছাড়াও তিনি খবরভিত্তিক প্রধান কিছু টেলিভিশান চ্যানেল যেমন বিবিসি, সিএনএন ও স্কাই নিউজে সামাজিক, রাজনৈতিক ও ধর্মীয় বিষয়াবলীকে ভিত্তি করে প্রচারিত একাধিক আলোচনা অনুষ্ঠানে ধারাভাষ্যকার হিসেবে অংশ গ্রহণ করেছেন।


title: আজমল মাসরুর

text: সম্প্রতি তিনি বিবিসিতে "দ্য বিগ কোয়েশ্চেন" নামক বিতর্কমূলক অনুষ্ঠানে প্রশ্নোত্তর পর্বে অংশ গ্রহণ করেছেন।


title: মালাধর বসু

text: মালাধর বসু গুণরাজ খাঁ (জন্ম: ! - মৃত্যু: !) মধ্যযুগীয় বাঙালি কবি। তিনি ছিলেন পঞ্চদশ শতাব্দীর একজন কবি। তিনি প্রথম বাংলা ভাষায় "ভাগবত পুরাণ" বা "ভাগবত" অনুবাদ করেন। তাঁর অনূদিত কাব্যটির নাম "শ্রীকৃষ্ণবিজয়"। মালাধর বসুই ভাগবতের প্রথম অনুবাদক। তাঁর আগে অন্য কোনো ভাষায় ভাগবত অনূদিত হয়নি।


title: মালাধর বসু

text: কেদারনাথ ভক্তিবিনোদ প্রথম কবির জন্মস্থান কুলীনগ্রামে গিয়ে কবির জীবন সম্পর্কে কিছু কিছু তথ্য সংগ্রহ করে আনেন। এছাড়া "শ্রীকৃষ্ণবিজয়" গ্রন্থের আরম্ভে ও শেষে কবি তাঁর আত্মপরিচয় দিতে গিয়ে কিছু কথা লিখেছেন। এই সব সূত্র থেকে মালাধর বসুর জীবন সম্পর্কে কিছু বিচ্ছিন্ন ও বিক্ষিপ্ত তথ্যের সন্ধান পাওয়া যায়।


title: মালাধর বসু

text: মালাধর বসু অধুনা পশ্চিমবঙ্গের বর্ধমান জেলার মেমারির নিকটবর্তী কুলীনগ্রামে এক অভিজাত কায়স্থ পরিবারে জন্মগ্রহণ করেন। তাঁর বাবার নাম ছিল ভগীরথ বসু, মায়ের নাম ছিল ইন্দুমতী দেবী। কুলীনগ্রাম বৈষ্ণব সম্প্রদায়ের একটি গুরুত্বপূর্ণ সাংস্কৃতিক কেন্দ্র। এই গ্রামে মালাধর বসুর বংশধরেরা আজও বাস করেন। মালাধর ছিলেন পণ্ডিত ব্যক্তি। তিনি বৈষ্ণব সাহিত্য ও পুরাণ নিয়ে যথেষ্ট পড়াশোনা করেছিলেন।


title: মালাধর বসু

text: মালাধর বসু গৌড়ের কোনো এক সুলতানের উচ্চপদস্থ কর্মচারী ছিলেন। ঐতিহাসিকদের অনুমান, এই সুলতান সম্ভবত রুকনুদ্দিন বরবক শাহ। ১৪৭৩ সালে তিনি ভাগবত পুরাণের বিষয়বস্তু অবলম্বনে "শ্রীকৃষ্ণবিজয়" কাব্য রচনা শুরু করেন। কাব্য রচনার শেষ হয় ১৪৮০ সালে। এই কাব্যের অপর নাম ছিল "গোবিন্দমঙ্গল"। শ্রীকৃষ্ণবিজয় রচনা করে তিনি গৌড়ের সুলতানের কাছ থেকে গুণরাজ খাঁ উপাধি পান। মালাধর বসুর অনেকগুলি ছেলে ছিল। তাঁর দ্বিতীয় পুত্রের নাম ছিল সত্যরাজ খাঁ। সত্যরাজের পুত্র রামানন্দ ছিলেন চৈতন্য মহাপ্রভুর পার্ষদ। অন্যমতে, রামানন্দ ও সত্যরাজ খাঁ একই ব্যক্তি।


title: আহমেদ ইমতিয়াজ বুলবুল

text: আহমেদ ইমতিয়াজ বুলবুল (১ জানুয়ারি ১৯৫৬ - ২২ জানুয়ারি ২০১৯) বাংলাদেশের একজন সঙ্গীত ব্যক্তিত্ব যিনি একাধারে গীতিকার, সুরকার এবং সঙ্গীত পরিচালক ছিলেন। ১৯৭০-এর দশকের শেষ লগ্ন থেকে মৃত্যুর পূর্ব পর্যন্ত তিনি বাংলাদেশ চলচ্চিত্র শিল্পসহ সঙ্গীত শিল্পে সক্রিয় ছিলেন। ১৯৭১ সালে মাত্র ১৫ বছর বয়সে তিনি বাংলাদেশের স্বাধীনতা যুদ্ধে অংশগ্রহণ করেছিলেন।


title: আহমেদ ইমতিয়াজ বুলবুল

text: সঙ্গীতে অসামান্য অবদানের জন্য তিনি বাংলাদেশের রাষ্ট্রীয় দ্বিতীয় সর্বোচ্চ সম্মান একুশে পদক, শ্রেষ্ঠ সঙ্গীত পরিচালক হিসেবে দুইবার জাতীয় চলচ্চিত্র পুরস্কার এবং রাষ্ট্রপতির পুরস্কার-সহ অন্যান্য অসংখ্য পুরস্কারে ভূষিত হন।


title: আহমেদ ইমতিয়াজ বুলবুল

text: ইমতিয়াজ বুলবুল ১৯৫৬ সালের ১ জানুয়ারি ঢাকায় জন্মগ্রহণ করেন। তার পিতার নাম ওয়াফিজ আহমেদ ও মাতার নাম ইফাদ আরা নাজিমুন নেসা। ঢাকার আজিমপুরের ওয়েস্টটেন্ট উচ্চ বিদ্যালয়ে তিনি মাধ্যমিক সম্পন্ন করেন এবং শিক্ষাজীবনে স্নাতক ডিগ্রি অর্জন করেন।


title: আহমেদ ইমতিয়াজ বুলবুল

text: ইমতিয়াজ বুলবুল ছাত্রজীবনে মাধ্যমিকে অধ্যয়নরত অবস্থায় মাত্র ১৫ বছর বয়সে বাংলাদেশের স্বাধীনতা যুদ্ধে অংশ নেন। এসময় তিনি স্বাধীনতা যুদ্ধের ২ নাম্বার সেক্টরে মেজর আবু তাহের মোহাম্মদ হায়দারের অধীনে যুদ্ধ করেন। ১৯৭১ সালের ২৫শে মার্চ পাকিস্তানি সেনাবাহিনীর অপারেশন সার্চলাইটের পর বুলবুল ও তার বন্ধুরা মিলে পাকিস্তানিদের কাছ থেকে অস্ত্র ছিনতাই করে ছোট একটি মুক্তিযোদ্ধা দল গঠন করেন যাদের ঘাঁটি ছিল ঢাকার জিঞ্জিরায়। জুলাইয়ে বুলবুল ও তার বন্ধু সরোয়ার মিলে নিউ মার্কেটের ১ নাম্বার প্রবেশমুখের কাছে পাকিস্তানি সেনাবাহিনীর লরিতে গ্রেনেড হামলা করেন। অগস্টে ভারতের আগরতলায় কিছুদিন প্রশিক্ষণ গ্রহণ করেন এবং ঢাকায় ফিরে ‘ওয়াই (ইয়াং) প্লাটুন’ নামে একটি গেরিলা দল গঠন করেন।


title: আহমেদ ইমতিয়াজ বুলবুল

text: অক্টোবরে পুনরায় ভারত যাওয়ার সময় বুলবুলসহ চারজন কুমিল্লা এবং ব্রাহ্মণবাড়িয়ার মাঝামাঝি তন্তর চেকপোস্টে পাকিস্তানি বাহিনীর হাতে আটক হন। আটক হওয়ার পর প্রথমে ব্রাহ্মণবাড়িয়া কারাগারে ও পরে এ অঞ্চলের শান্তি কমিটির প্রধান কার্যালয়ে নির্যাতনের শিকার হন। পরবর্তীতে বয়সে ছোট হওয়ায় তিনি মুক্তি পান কিন্তু ঢাকায় তার নিজ বাসা থেকে পুনরায় গ্রেফতার হন ও জাতীয় সংসদের মানিক মিয়া এভিনিউ'র এমপি হোস্টেলে নির্যাতনের শিকার হন। সেখান থেকে তাকে রমনা থানায় স্থানান্তর করা হয়। ১৯৭১ সালের ১৬ ডিসেম্বর বাংলাদেশ বিজয়ী হওয়ার পর মুক্তিবাহিনী রমনা থানা থেকে আহতাবস্থায় তাকে উদ্ধার করেন। পরবর্তীতে তাকে পিজি হাসপাতালে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) চিকিৎসা প্রদান করা হয়।


title: আহমেদ ইমতিয়াজ বুলবুল

text: ২০১২ সালের আগস্টে ইমতিয়াজ বুলবুল বাংলাদেশের স্বাধীনতা যুদ্ধে যুদ্ধাপরাধ, গণহত্যা ও মানবতার বিরুদ্ধে অপরাধের অভিযোগে গঠিত আন্তর্জাতিক অপরাধ ট্রাইব্যুনালে মানবতাবিরোধী অপরাধের অভিযোগে দন্ডপ্রাপ্ত যুদ্ধাপরাধী গোলাম আযমের বিরুদ্ধে সাক্ষ্য প্রদান করেন। পরবর্তীতে ২০১৩ সালের ৯ মার্চ রাতে ঢাকার কুড়িল উড়ালসেতুর পাশ থেকে পুলিশ বুলবুলের ছোট ভাই আহমেদ মিরাজের লাশ উদ্ধার করে। তার ভাইয়ের মৃত্যুর পর তিনি সরকারের কাছে তার নিরাপত্তা বৃদ্ধির আবেদন করেন এবং এটাও উল্লেখ করেন যে সাক্ষ্য দেওয়ার পর তিনি বেশ কিছু হত্যার হুমকি পেয়েছেন।


title: আহমেদ ইমতিয়াজ বুলবুল

text: আহমেদ ইমতিয়াজ বুলবুল ১৯৭৬ সাল থেকে সাল থেকে নিয়মিত গান করেন। ১৯৭৮ সালে "মেঘ বিজলি বাদল" ছবিতে সঙ্গীত পরিচালনার মাধ্যমে চলচ্চিত্রে কাজ শুরু করেন। ১৯৮৪ সালে বেলাল আহমেদের পরিচালিত নয়নের আলো চলচ্চিত্রের গীত রচনা ও সঙ্গীত পরিচালনা করেন তিনি। সেই চলচ্চিত্রের তার লেখা ‘আমার সারাদেহ খেয়োগো মাটি’, ‘আমার বাবার মুখে’, ‘আমার বুকের মধ্যেখানে’, ‘আমি তোমার দুটি চোখের দুটি তারা হয়ে’ গানগুলো জনপ্রিয়তা পায়।


title: আহমেদ ইমতিয়াজ বুলবুল

text: তিনি স্বাধীনভাবে গানের অ্যালবাম তৈরি করেছেন এবং অসংখ্য চলচ্চিত্রের সঙ্গীত পরিচালনা করেছেন। তিনি সাবিনা ইয়াসমিন, রুনা লায়লা, সৈয়দ আব্দুল হাদি, এন্ড্রু কিশোর, সামিনা চৌধুরী, খালিদ হাসান মিলু, জেমস, খান আসিফুর রহমান আগুন, কনক চাঁপা-সহ বাংলাদেশী প্রায় সকল জনপ্রিয় সঙ্গীতশিল্পীদের নিয়ে কাজ করেছেন। বুলবুল সঙ্গীত প্রতিভা অন্বেষণে বাংলাদেশের রিয়েলিটি অনুষ্ঠান ক্লোজআপ ওয়ানের তিন মৌসুমে বিচারক হিসেবে দায়িত্ব পালন করেন।


title: আহমেদ ইমতিয়াজ বুলবুল

text: আহমেদ ইমতিয়াজ বুলবুল তিন শতাধিক চলচ্চিত্রের সঙ্গীত পরিচালনা করেছেন। নিচে বুলবুলের সঙ্গীত পরিচালনায় উল্লেখযোগ্য কিছু চলচ্চিত্রের নাম দেয়া হলোঃ


title: আহমেদ ইমতিয়াজ বুলবুল

text:
অসংখ্য গানে সুর করেছেন বুলবুল যার অধিকাংশ গানই তাঁর নিজের রচিত। তন্মধ্যে উল্লেখযোগ্য কয়েকটি গান হলোঃ
তিনি দীর্ঘদিন ধরে হৃদযন্ত্রের জটিলতায় ভুগছিলেন। হৃদপিণ্ডে ব্লক ধরা পড়ায় ২০১৮ সালে বাংলাদেশের জাতীয় হৃদরোগ ইনস্টিটিউটে তার হৃদপিণ্ডে অস্ত্রোপচারও করা হয়। পরে ইমতিয়াজ বুলবুল ২০১৯ সালের ২২ জানুয়ারি মঙ্গলবার ৬৩ বছর বয়সে ঢাকার আফতাবনগরে তার নিজ বাসায় হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃতুতে বাংলাদেশের রাষ্ট্রপতি আব্দুল হামিদ, প্রধানমন্ত্রী শেখ হাসিনা এবং জাতীয় সংসদের স্পিকার শিরীন শারমিন চৌধুরী শোক প্রকাশ করেন।


title: আহমেদ ইমতিয়াজ বুলবুল

text: ইমতিয়াজ বুলবুল ২০০১ সালে মুক্তিপ্রাপ্ত প্রেমের তাজমহল চলচ্চিত্রের জন্য ২৬তম জাতীয় চলচ্চিত্র পুরস্কার অনুষ্ঠানে শ্রেষ্ঠ সঙ্গীত পরিচালক হিসেবে প্রথমবার ও ২০০৫ সালে মুক্তিপ্রাপ্ত হাজার বছর ধরে চলচ্চিত্রের জন্য দ্বিতীয়বারের মত শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। ২০১০ সালে সঙ্গীতে অসামান্য অবদানের জন্য তাকে বাংলাদেশের দ্বিতীয় সর্বোচ্চ রাষ্ট্রীয় পুরস্কার একুশে পদক প্রদান করা হয়। তার উল্লেখযোগ্য পুরস্কারের মধ্যে রয়েছে:


title: সামিনা চৌধুরী

text: সামিনা চৌধুরী () (২৮ আগস্ট, ১৯৬৬ - বর্তমান) তিনি একজন বাংলাদেশী জনপ্রিয় সঙ্গীত শিল্পী। তিনি বেশিরভাগই আধুনিক ও শাস্ত্রীয় গান গেয়েছেন। তাঁর উল্লেখযোগ্য গানগুলির মধ্যে রয়েছে - জন্ম থেকেই জ্বলছি মাগো, আমার বুকের মধ্যখানে, আমার দুই চোখে দুই নদী, একবার যদি কেউ, কবিতা পড়ার প্রহর, ফুল পথে ফুল ঝরে । তিনি ২০০৫ সালে এনটিভিতে প্রচারিত ক্লোজআপ ওয়ান সঙ্গীত প্রতিভা প্রতিযোগিতায় বিচারকের দায়িত্ব পালন করেন। এছাড়াও তিনি চ্যানেল আই এর "ক্ষুদে গান রাজ" , এনটিভির "ক্লোজআপ ওয়ান", মাছরাঙ্গা টেলিভিশন এর "ভালবাসি বাংলাদেশ" এর বিচারক সহ আরও অন্যান্য কিছু রিয়্যালিটি শো অনুষ্ঠানের বিচারক হিসাবে দায়িত্ব পালন করেছেন। সামিনা চৌধুরী বাংলা চলচ্চিত্রের জন্য প্লেব্যাক গায়িকা হিসেবে কাজ করেছেন। তার অনবদ্য অবদানের জন্য তিনি, সেরা প্লেব্যাক গায়িকা হিসাবে জন্য বাংলাদেশ জাতীয় চলচ্চিত্র পুরস্কার (২০০৬), শ্রেষ্ঠ মহিলা কণ্ঠশিল্পী হিসাবে বাচসাস পুরস্কার (১৯৮৪) এবং শ্রেষ্ঠ গায়িকা (২০০৫) এর জন্য মেরিল প্রথম আলো আলো পুরস্কার অর্জন করেছেন। তাঁর বাবা বিখ্যাত সঙ্গীত ব্যক্তিত্ব প্রয়াত মাহমুদুন্নবী এবং বোন বিখ্যাত সংগীত শিল্পী ফাহমিদা নবী।


title: সামিনা চৌধুরী

text: চৌধুরী মাহমুদুন নবী ও রশিদা চৌধুরী দম্পতি পরিবারে জন্মগ্রহণ করেন সামিনা চৌধুরী। ছোটবেলায় তার শিক্ষা জীবন শুরু হয় ঢাকার অগ্রণী স্কুল অ্যান্ড কলেজে। তার পরিবারে তার বাবার পাশাপাশি তার বোন বোন ফাহমিদা নবী , এবং ভাই পঞ্চম ও সঙ্গীতজ্ঞ। তার বাবার প্রেরনায় তিনি একটি প্লেব্যাকে সমসাময়িক গায়ক হিসাবে উন্নতি লাভ করেন। তিনি নতুন কুঁড়ি গানের অনুষ্ঠানে অংশ নেন এবং ১৯৭৭ সালে এই প্রতিযোগিতায় প্রথম স্থান লাভ করেন।


title: সামিনা চৌধুরী

text:
নন্দিত ও অসংখ্য শ্রোতাপ্রিয় গানের শিল্পী সামিনা চৌধুরীর সংগীত জীবনের শুরুটা খুব ছােট বেলায়। মূলত বাংলাদেশ টেলিভিশনের নতুন কুঁড়ির মাধ্যমে তাঁর সংগীত জীবনের পথ চলা শুরু। ১৯৭৭ সালে, ষষ্ঠ শ্রেনীতে পড়ুয়া ছােট্ট একটি মেয়ে সামিনা চৌধুরী। সেই বয়সেই নতুন কুঁড়ির সংগীত প্রতিযােগীতায় দেশাত্ববােধক গানে তিনি প্রথম স্থান অধিকার করে সকলের দৃষ্টি আকর্ষন করেন। ছােট বেলার সেই অর্জন এখনাে তার প্রেরণার উৎস বলে মনে করেন। ১৯৮১ সালে প্রথম প্লেব্যাকের মাধ্যমে সামিনা চৌধুরীর সংগীত জীবনের গল্পটা শুরু। ১৯৮১ সালে প্লেব্যাক গায়ক হিসেবে তার কর্মজীবন শুরু করেন। তার প্রথম গান জন্ম থেকে জ্বলছি মাগো যা "জন্ম থেকে জ্বলছি" চলচ্চিত্রের জন্য গেয়েছিলেন। সেই থেকে একের পর এক সফলতা তাঁর মুঠোবন্দি হয়েছে, তার গাওয়া গানগুলাে পেয়েছে ব্যাপক জনপ্রিয়তা। তার সংগীতে অবদান বাংলা গানকে সমৃদ্ধ এবং যুক্ত করেছে নতুন মাত্রা। এর পরে তিনি অডিও জগতে আরও কিছু গান গেয়েছেন। পরবর্তীতে তিনি "সাত ভাই চম্পা" চলচ্চিত্রের জন্য সাত ভাই চম্পা জাগো রে শিরোনামে গান গেয়েছেন। তারপর তিনি প্লেব্যাক গায়ক থেকে একটি বিচ্ছেদ গ্রহণ করেন এবং স্টুডিও অ্যালবামের উপর মনোনিবেশ করেন এবং কিছু বিখ্যাত গান সংগীত জগতে যুক্ত করেছেন, যেমনঃ কবিতা পোড়ার প্রহর এসেছে, একবার যদি কেউ ভালোবাসতো, ঐ ঝিনুক ফোঁটা সাগর বেলায় ইত্যাদি।
পরবর্তীতে অ্যান্ড্রু কিশোরের সাথে জুগল হিসাবে "তোমার গরুর গাড়িতে আমি যাবো না" গানের মাধ্যমে আবার প্লেব্যাকে ফিরে আসেন। আমার বুকের মধ্যখানে, দূর দ্বীপবাসিনী, হও যদি ঐ নীলাকাশ, হৃদয়ে লিখেছি তোমারি নাম, আমার মাঝে নেই এখন আমি তার অন্যতম দর্শক প্রিয় গান।
২০০৯ সালে তিনি রবীন্দ্র সংগীতের অ্যালবাম বের করেন। তিনি নিঃস্বার্থ ভালবাসা চলচ্চিত্রে দুইটি গান গেয়েছেন, "যমুনার জল" এবং "স্বপ্ন স্বপ্ন"।


title: সামিনা চৌধুরী

text: সামিনা চৌধুরী সংগীত জীবনের শুরু থেকেই গানের ব্যাপারে তিনি ছিলেন অনেক বেশী সচেতন। গানের গুনগত মানের উৎকতায় সামিনা চৌধুরীর গানগুলাে হয়েছে শ্রোতাপ্রিয়। নকল সুরের গানের ক্ষেত্রে তিনি বরাবরই ছিলেন প্রতিবাদ মুখর।


title: সামিনা চৌধুরী

text: সামিনা চৌধুরী "জুলিয়াস সিজার" এবং "এই সেই" রেডিও নাটকে অংশ নিয়েছেন। তিনি সংবাদ পাঠিকা হিসাবেও কাজ করেছেন।


title: সামিনা চৌধুরী

text: তিনি অসংখ্য অ্যালবামে গান গেয়েছেন। তার মধ্যে কিছু হল-


title: সামিনা চৌধুরী

text: ২০১৭ সালে সামিনা চৌধুরী চ্যানেল আইতে অনুষ্ঠিত "সেরা কণ্ঠ" এর বিচারক হিসাবে দায়িত্ব পালন করেন। এছাড়াও তিনি চ্যানেল আই এর "ক্ষুদে গান রাজ" , এনটিভির "ক্লোজআপ ওয়ান", মাছরাঙ্গা টেলিভিশন এর "ভালবাসি বাংলাদেশ" সহ আরও অন্যান্য রিয়্যালিটি শো এর বিচারক হিসাবে দায়িত্ব পালন করেছেন।


title: সামিনা চৌধুরী

text:
বাংলাদেশ জাতীয় চলচ্চিত্র পুরস্কার ২০০৬ - শ্রেষ্ঠ মহিলা গায়িকা, রানী কুঠির বাকি ইতিহাস ছবির জন্য
১৯৮৪ সালে শ্রেষ্ঠ মহিলা কণ্ঠশিল্পী হিসাবে পরপর দুবার বাচসাস পুরস্কার অর্জন করেন তিনি।


title: সাদিকা পারভিন পপি

text: সাদিকা পারভিন পপি (জন্ম: ১০ সেপ্টেম্বর, ১৯৭৯) যিনি পপি নামে পরিচিত, বাংলাদেশের একজন জনপ্রিয় চলচ্চিত্র অভিনেত্রী ও মডেল। তিনি ১৯৯৭ সালে মনতাজুর রহমান আকবরের কুলি ছায়াছবিতে অভিনয়ের মধ্যদিয়ে চলচ্চিত্রে আবির্ভূত হন। এ পর্যন্ত তিনি মেঘের কোলে রোদ, কি যাদু করিলা, গঙ্গাযাত্রা ছায়াছবিতে অভিনয়ের করে শ্রেষ্ঠ অভিনেত্রী হিসেবে তিনবার জাতীয় চলচ্চিত্র পুস্কাররে ভূষিত হয়েছেন।


title: সাদিকা পারভিন পপি

text: পপি ১৯৭৯ সালের ১০ সেপ্টেম্বর বাংলাদেশের খুলনা জেলায় জন্মগ্রহণ করেন। তার শৈশব কাটে খুলনায় দাদাবাড়িতে। ছয় ভাইবোনের মধ্যে পপি বড়। পড়াশুনা করেছেন খুলনার মুন্নুজান উচ্চ বালিকা বিদ্যালয়ে।


title: সাদিকা পারভিন পপি

text: মডেলিং থেকে চলচ্চিত্রে আসেন পপি। লাক্স আনন্দ বিচিত্রার সুন্দরী প্রতিযোগিতায় চ্যাম্পিয়ন হয়ে পরিচিতি লাভ করেন পপি। ১৯৯৭ সালে সোহানুর রহমান সোহান পরিচালিত "আমার ঘর আমার বেহেশত" ছায়াছবিতে অভিনয়ের মধ্য দিয়ে চলচ্চিত্রে পা রাখেন পপি। কিন্তু তার প্রথম মুক্তিপ্রাপ্ত চলচ্চিত্র কুলি। মনতাজুর রহমান আকবর পরিচালিত এই চলচিত্রে তার বিপরীতে অভিনয় করেন ওমর সানি। ছবিটি সেই সময়ে ৭ কোটি টাকা ব্যবস্যা করে মাইলফলক অরজন করে। এরপর ১৯৯৮ সালে রিয়াজের বিপরীতে "বিদ্রোহ চারিদিকে", ১৯৯৯ সালে মান্নার বিপরীতে "কে আমার বাবা" ও "লাল বাদশা", ২০০২ সালে কমল সরকার পরিচালিত "ক্ষেপা বাসু" ও বাবুল রেজা পরিচালিত "ওদের ধর" ছায়াছবিগুলো ব্যবসাসফল হয়। মান্না প্রযোজিত "লাল বাদশা" ছায়াছবি ব্যবসা সফল হয় ও তার অভিনয় জীবনে বড় পরিবর্তন নিয়ে আসে। ২০০৩ সালে অভিনয় করেন কালাম কায়সার পরিচালিত কারাগার ছায়াছবিতে। এতে এক টোকাই চরিত্রে অভিনয় করে প্রথম বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার লাভ করেন।


title: সাদিকা পারভিন পপি

text: ২০০৬ সালে কথাসাহিত্যিক আসকার ইবনে শাইখ রচিত গল্প অবলম্বনে স্যাটেলাইট চ্যানেল এনটিভির প্রথম প্রযোজিত ছায়াছবি বিদ্রোহী পদ্মায় তার অভিনয় সমালোচকদের প্রশংসা অর্জন করে। এই বছর আরও মুক্তি পায় ফেরদৌসের বিপরীতে সামিয়া জামান পরিচালিত রানীকুঠির বাকী ইতিহাস। ২০০৮ সালে নারগিস আক্তার পরিচালিত এইডস বিষয়ক সচেতনতামূলক ছায়াছবি মেঘের কোলে রোদ ও চন্দন চৌধুরী পরিচালিত কি যাদু করিলা চলচ্চিত্রে অভিনয় করেন। "মেঘের কোলে রোদ" চলচ্চিত্রের জন্য তিনি অর্জন করেন দ্বিতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার। এছাড়া "কি যাদু করিলা" চলচ্চিত্রে অভিনয়ের জন্য অর্জন করেন শ্রেষ্ঠ অভিনেত্রী হিসেবে বাচসাস পুরস্কার। পরের বছর সৈয়দ অহিদুজ্জামান ডায়মন্ড পরিচালিত গঙ্গাযাত্রা ছায়াছবিতে ধুঙ্গরের চরিত্রে অভিনয় করেন। এ চলচ্চিত্রের জন্য তিনি তৃতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার পান। এছাড়াও পান টানা দ্বিতীয়বারের মত বাচসাস পুরস্কার।


title: সাদিকা পারভিন পপি

text: ২০১২ সালে মুক্তি পায় ইমনের বিপরীতে জি সরকার পরিচালিত "গার্মেন্টস কন্যা"। বড় বাজেটের এই ছায়াছবিটি ব্যবসাসফল হয়। দুই বছর বিরতির পর ২০১৪ সালে মুক্তি পায় তার অভিনীত "চার অক্ষরের ভালোবাসা"। এতে তার বিপরীতে অভিনয় করেছেন নিরব। ২০১৫ সালে আবদুল্লাহ আল মামুন পরিচালিত শেষ চলচ্চিত্র দুই বেয়াইয়ের কীর্তিতে অভিনয় করেন। ২০১৬ সালে অভিনয় করেন নরেন্দ্রনাথ মিত্র রচিত গল্প রস অবলম্বনে নারগিস আক্তার নির্মিত পৌষ মাসের পিরীত-এ। এতে তার বিপরীতে অভিনয় করেন টনি ডায়েস। এছাড়া অভিনয় করছেন নাজমুল হাসানের "দুই নয়ন" ছায়ছবিতে।


title: সাদিকা পারভিন পপি

text: চলচ্চিত্রে অভিনয়ের পাশাপাশি তিনি টেলিভিশনের নাটকে ও টেলিফিল্মে অভিনয় করেছেন। কাজ করেছেন মেজবাহ শিকদার পরিচালিত "গোধূলির দেখা আলো" নাটকে। ২০১৩ সালের ঈদে বাংলাভিশনের জন্য নির্মিত "আমি ভালোবাসিনি" টেলিফিল্মে অভিনয় করেন। টেলিফিল্মটি পরিচালনা করেছেন হিমেল আশরাফ এবং তার বিপরীতে ছিলেন চঞ্চল চৌধুরী। ২০১৪ সালে রেজানুর রহমানের নির্দেশনায় "নোটবুক" টেলিফিল্মে একজন বিবাহিত নারীর চরিত্রে অভিনয় করেন। এছাড়া অভিনয় করেছেন বি ইউ শুভ্র পরিচালিত "নবনীতা তোমার জন্য" ও "নীল কষ্ট" খণ্ড ধারাবাহিকে এবং "প্রহর" ও "পলাশপুরের মেহেরজান" টেলিফিল্মে। ২০১৫ সালের ঈদুল আযহা উপলক্ষে একুশে টেলিভিশনের জন্য নির্মিত "এক্সপ্রেশন অব লাভ" টেলিফিল্মে অভিনয় করছেন।


title: সাদিকা পারভিন পপি

text: ২০১৫ সালের শেষের দিকে ১ বছরের চুক্তিতে রোমানিয়া বিস্কুটের ব্রান্ড এম্বাসেডর হন। এ সময় তাকে মুহাম্মদ মোস্তফা কামাল রাজের নির্দেশনায় রোমানিয়া বিস্কুটের বিজ্ঞাপনে দেখা যায়।


title: জাতীয় চলচ্চিত্র পুরস্কার (বাংলাদেশ)

text: জাতীয় চলচ্চিত্র পুরস্কার বাংলাদেশের চলচ্চিত্রের একমাত্র রাষ্ট্রীয় ও সর্বোচ্চ চলচ্চিত্র পুরস্কার। ১৯৭৫ সাল থেকে এই পুরস্কারটি প্রদান করা হচ্ছে। ২০০৯ সালে প্রথম "আজীবন সম্মাননা পুরস্কার" চালু করা হয়।


title: জাতীয় চলচ্চিত্র পুরস্কার (বাংলাদেশ)

text: পুরস্কারটি প্রথম ১৯৭৫ সালে প্রদান করা হয়। বাংলাদেশ সরকার চলচ্চিত্র শিল্পের বিকাশ ও উন্নয়নে উল্লেখযোগ্য অবদানের জন্য ব্যক্তিবিশেষকে এবং শ্রেষ্ঠ চলচ্চিত্র ও প্রামাণ্যচিত্রকে জাতীয় চলচ্চিত্র পুরস্কার প্রদান করে থাকে। ১৯৭৫ সাল থেকে, "জাতীয় চলচ্চিত্র পুরস্কার" একটি বড় ইভেন্ট যা বর্ণাঢ্য কর্মসূচি, নৃত্য ও সঙ্গীতের মাধ্যমে প্রতি বছর আয়োজন করা হয়।


title: জাতীয় চলচ্চিত্র পুরস্কার (বাংলাদেশ)

text: ১৯৮১ সালে কোন পুরস্কার দেয়া হয়নি কারণ জুরি বোর্ড কোন চলচ্চিত্রকে পুরস্কার পাওয়ার যোগ্য মনে করেনি। এছাড়া ২০০৮ সালে সরকার একসাথে ৪ বছরের জাতীয় চলচ্চিত্র পুরস্কার ঘোষণা করে (২০০৪, ২০০৫, ২০০৬ ও ২০০৭)।


title: জাতীয় চলচ্চিত্র পুরস্কার (বাংলাদেশ)

text:
পুরস্কার হিসেবে আঠার ক্যারেট মানের পনের গ্রাম স্বর্ণের একটি পদক, পদকের একটি রেপ্লিকা, একটি সম্মাননাপত্র দেওয়া হয়। আজীবন সম্মাননাপ্রাপ্তকে এক লাখ টাকা দেয়া হয়। শ্রেষ্ঠ পূর্ণদৈর্ঘ্য চলচ্চিত্র প্রযোজক ও শ্রেষ্ঠ স্বল্পদৈর্ঘ্য চলচ্চিত্র প্রযোজককে ৫০ হাজার টাকা করে দেওয়া হয়। এছাড়া শ্রেষ্ঠ প্রামাণ্য চলচ্চিত্র প্রযোজক, শ্রেষ্ঠ চলচ্চিত্র পরিচালককে ৫০ হাজার টাকা ও অন্যান্য ক্ষেত্রে ত্রিশ হাজার টাকা করে দেওয়া হয়।
১৯৭৭ সালে শাবানার মাধ্যমেই জাতীয় চলচ্চিত্র পুরস্কার গ্রহণ না করার প্রচলন শুরু হয়েছিলো এ দেশে। "জননী" ছবিতে অভিনয়ের জন্য শ্রেষ্ঠ পার্শ্ব অভিনেত্রীর জন্য শাবানাকে নির্বাচন করা হলেও তিনি সে পুরস্কার গ্রহণ করেননি। ১৯৮২ সালে 'বড়ো ভালো লোক ছিল' ছবির জন্য শ্রেষ্ঠ সংলাপ রচয়িতার পুরস্কার পেলেও তা গ্রহণ করেননি সৈয়দ শামসুল হক। সুবর্ণা মুস্তাফা ১৯৮৩ সালে শ্রেষ্ঠ পার্শ্ব অভিনেত্রীর জন্য পুরস্কার পেয়েও তা নেননি। 'নতুন বউ' ছবিতে অভিনয়ের জন্য তাকে এ পুরস্কার দেওয়া হয়েছিল। ১৯৯০ সালে গোলাম মুস্তফাকে 'ছুটির ফাঁদে' ছবিতে অভিনয়ের জন্য শ্রেষ্ঠ পার্শ্ব অভিনেতার জন্য পুরস্কার দেওয়া হলেও তিনি তা ফিরিয়ে দিয়েছিলেন।


title: রাফিয়াথ রশিদ মিথিলা

text: রাফিয়াত রশিদ মিথিলা (জন্মঃ ); যিনি মিথিলা নামেই বেশি পরিচিত) হলেন বাংলাদেশের একজন জনপ্রিয় কণ্ঠশিল্পী, গীতিকার, সুরকার, অভিনেত্রী এবং মডেল। অন্যদিকে তিনি বর্তমানে ব্র্যাক ইন্টারন্যাশানালের আর্লি চাইল্ডহুড ডেভেলপমেন্টের প্রধান হিসাবে কর্মরত আছেন। তিনি তার কর্মজীবন শুরু করেন একজন পেশাদার উন্নয়নকর্মী হিসাবে। শিক্ষাজীবন শেষে তিনি ব্র্যাকে একজন গবেষক হিসাবে যোগদান করেন এরপর তিনি আমেরিকায় গিয়ে মিনিয়াপোলিস পাবলিক স্কুল ডিস্ট্রিক্টে কাজ করেন। একবছর সেখানে থাকার পর তিনি বাংলাদেশে ফিরে এসে স্কলাস্টিকায় হাই স্কুলে কাজ শুরু করেন। তিনি নর্দান বিশ্ববিদ্যালয়ে লেকচারার হিসাবেও কাজ করেন। তিনি গান শিখেছেন হিন্দোল সংগীত একাডেমিতে, নাচ শিখেছেন বেণুকা ললিতকলা একাডেমিতে, আর অভিনয় শিখেছেন লোক নাট্যদলের চিলড্রেনস থিয়েটারে।


title: রাফিয়াথ রশিদ মিথিলা

text: তিনি পরিবারের বড় মেয়ে ছিলেন। চার ভাই বোন এর মধ্যে তিনি বড়।


title: রাফিয়াথ রশিদ মিথিলা

text: তিনি প্রথম ভর্তি হন লিটল জুয়েলস স্কুলে। এরপর তিনি ভর্তি হন ভিকারুননেসা নুন স্কুল এন্ড কলেজে। এখান থেকেই এসএসসি ও এইচএসসি পাস করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে অনার্স এবং মাস্টার্স করেছেন। এরপর তিনি আমেরিকা তে উচ্চ শিক্ষার জন্য গমণ করেন। তিনি সম্প্রতি দিতীয় মাস্টার্স করেছেন আরলি চাইলডহুড ডেভলপমেন্ট বিষয়ে। সেখানে তিনি সাফল্যের সাথে স্বর্ণ পদক পেয়েছেন সর্বোচ্চ নম্বর পেয়ে।


title: রাফিয়াথ রশিদ মিথিলা

text: তিনি স্কলাস্টিকা স্কুল এবং নর্দান বিশ্ববিদ্যালয়ে ইংরেজি বিষয়ে শিক্ষকতা করেন। বর্তমানে তিনি ব্র্যাক ইন্টারন্যাশনালের শিক্ষা কার্যক্রমের প্রোগ্রাম ম্যানেজার হিসেবে কাজ করছেন।


title: রাফিয়াথ রশিদ মিথিলা

text: ২০০৬ খ্রিস্টাব্দের ৩ আগস্ট তিনি বিয়ে করেন সঙ্গীতশিল্পী তাহসানকে। বিয়ের পরে উভয়ে যৌথভাবে বের করেছেন একাধিক গানের এ্যালবাম। ২০১৩ সালের ৩০ এপ্রিল তিনি আইরা নামক কন্যাসন্তানের জন্ম দেন।


title: রাফিয়াথ রশিদ মিথিলা

text: তাহসান ফিচারিং মিথিলাভ্যাসলিন হেলদি হোয়াইট


title: আব্দুস সাত্তার খান

text: আব্দুস সাত্তার খান (১৯৪১ - ৩১শে জানুয়ারি, ২০০৮) বাংলাদেশের একজন বিখ্যাত মহাকাশ গবেষক। কর্মজীবনে তিনি নাসা, ইউনাইটেড টেকনোলজিসের প্র্যাট এন্ড হুইটনি এবং অ্যালস্টমে (সুইজারল্যান্ড) কাজ করেছেন।


title: আব্দুস সাত্তার খান

text: আব্দুস সাত্তার ১৯৪১ ব্রাহ্মণবাড়িয়া জেলায় নবীনগর উপজেলার খাগাতুয়া গ্রামে জন্মগ্রহণ করেন। তিনি রতনপুর উচ্চ বিদ্যালয় এবং কুমিল্লা ভিক্টোরিয়া কলেজে পড়াশোনা করেন। তিনি ঢাকা বিশ্ববিদ্যালয়ে রসায়ন বিভাগ থেকে ১৯৬২ সালে স্নাতক (সম্মান) এবং ১৯৬৩ সালে স্নাতকোত্তর ডিগ্রি অর্জন করেন। এরপর তিনি ঢাকা বিশ্ববিদ্যালয়ে রসায়ন বিভাগে প্রভাষক হিসেবে যোগ দেন। তিনি ১৯৬৪ সালে অক্সফোর্ড বিশ্ববিদ্যালয়ে ডক্টরেট করতে যান এবং ১৯৬৮ সালে রসায়নের উপর ডক্টরেট ডিগ্রি অর্জন করেন। এরপর তিনি দেশে ফিরে এসে ঢাকা বিশ্ববিদ্যালয়ে রসায়ন বিভাগে সহযোগী অধ্যাপক হিসেবে যোগদান করেন। ঐ বছরই তিনি ধাতব প্রকৌশল নিয়ে গবেষণা করার জন্য যুক্তরাষ্ট্র গমন করেন।


title: আব্দুস সাত্তার খান

text: তিনি নাসা ইউনাইটেড টেকনোলজিস এবং অ্যালস্টমে কাজ করার সময়ে ৪০টিরও বেশি সংকর ধাতু উদ্ভাবন করেছেন। এই সংকর ধাতুগুলো ইঞ্জিনকে আরো হালকা করেছে, যার ফলে উড়োজাহাজের পক্ষে আরো দ্রুত উড্ডয়ন সম্ভব হয়েছে এবং ট্রেনকে আরো গতিশীল করেছে। তার উদ্ভাবিত সংকর ধাতুগুলো এফ-১৬ ও এফ-১৭ যুদ্ধবিমানের জ্বালানি সাশ্রয়ে গুরুত্বপূর্ণ ভূমিকা রেখেছে। তিনি ফ্লোরিডা স্টেট ইউনিভার্সিটির যন্ত্রকৌশল বিভাগের অধ্যাপক হিসেবে কাজ করেছেন।


title: আব্দুস সাত্তার খান

text: আব্দুস সাত্তারের গবেষণা এবং মহাকাশে তার প্রয়োগের জন্য তিনি নাসা, আমেরিকান বিমানবাহিনী, ইউনাইটেড টেকনোলজি এবং অ্যালস্টম থেকে অসংখ্য পুরস্কার লাভ করেন। তিনি ব্রিটেনের রয়েল সোসাইটি অব কেমিস্ট্রির একজন পেশাদার রসায়নবিদ এবং নির্বাচিত ফেলো। তিনি স্বীকৃতি হিসেবে ২০০৫ সালে যুক্তরাজ্য থেকে পেশাজীবী বিজ্ঞানী হিসেবে রয়েল সোসাইটি অব কেমিস্ট্রি এবং এর আগে ১৯৯৬ সালে যুক্তরাজ্যের রয়েল সোসাইটি অব কেমিস্ট্রি থেকে ফেলো নির্বাচিত হন। যুক্তরাষ্ট্রের সোসাইটি অব মেটালসেরও সদস্য তিনি। ১৯৮৬ সালে যুক্তরাষ্ট্রের যুদ্ধবিমান এফ-১৫ ও এফ-১৬-এর ইঞ্জিনের জ্বালানি খরচ কমানোয় বিশেষ অবদান রাখার জন্য পান ইউনাইটেড টেকনোলজিস স্পেশাল অ্যাওয়ার্ড। ১৯৯৪ সালে পান উচ্চগতিসম্পন্ন জেট বিমানের ইঞ্জিন ও ক্ষেপণাস্ত্র তৈরিতে অবদানের জন্য ‘ইউনাইটেড টেকনোলজিস রিসার্চ সেন্টার অ্যাওয়ার্ড অব এক্সিলেন্স’ পদক।


title: আব্দুস সাত্তার খান

text: ১৯৯৩ সালে পান ‘প্রাট অ্যান্ড হুইটনি’র বিশেষ অ্যাওয়ার্ড। পেশাদার বিজ্ঞানী থেকে অবসর নেওয়ার পরও তাঁর বিজ্ঞানের সেবা থেমে থাকেনি।


title: আব্দুস সাত্তার খান

text: এই সময়ে আবদুস সাত্তার ফ্লোরিডা স্টেট ইউনিভার্সিটিতে যন্ত্র প্রকৌশল বিভাগের গবেষক ও ষাণ্মাসিক অধ্যাপক হিসেবে দায়িত্ব পালন করেন। এখানে কাজ করার সময় কার্বন ন্যানো টেকনোলজি-সম্পর্কিত বস্তুগত বিজ্ঞান ও জৈব রাসায়নিক প্রযুক্তির প্রয়োগের ওপর একটি গবেষণা প্রতিষ্ঠান প্রতিষ্ঠা করেন। এ জন্যই তাঁর নাম বিশেষভাবে উচ্চারিত হয় এই বিশ্ববিদ্যালয়ে।


title: আব্দুস সাত্তার খান

text: আবদুস সাত্তার খান যুক্তরাষ্ট্রে বিভিন্ন ধরনের সেবামূলক কাজের সঙ্গেও যুক্ত ছিলেন। তিনি ফ্লোরিডায় বাংলাদেশি সংগঠনের প্রতিষ্ঠাতা এবং এশিয়ানদের স্থানীয় সংগঠক হিসেবে কাজ করেছেন। ১৯৯১ সালে বাংলাদেশের প্রলয়ংকরী বন্যার সময় তিনি রেডক্রসের মাধ্যমে ৬১ হাজার ডলার বাংলাদেশে পাঠান। তিনি টেক্সাসের লামার বিশ্ববিদ্যালয় ও ঢাকা বিশ্ববিদ্যালয়ের মধ্যে একটি যোগসূত্র স্থাপন করে দিয়েছেন, যার কারণে লামার বিশ্ববিদ্যালয়ে ঢাকা বিশ্ববিদ্যালয়ের স্নাতকোত্তর শিক্ষার্থীরা বিশেষ সুবিধা পেয়ে থাকেন।


title: আব্দুস সাত্তার খান

text: তিনি ৩১টি প্যাটেন্টের অধিকারী।


title: আব্দুস সাত্তার খান

text: 1) Khan, Abdus S, Nazmy, Mohamed,’ MCrAlY bond coating and method of depositing said bond coating’, US patent No. 20050003227 (January 6, 2005)


title: আব্দুস সাত্তার খান

text: 2) Khan, Abdus S, Fried, Reinhard, ‘ Thermally loaded component of a gas turbine comprises heat insulating ceramic layer used for gas turbine blades’ DE10332938 (February 10, 2005)


title: আব্দুস সাত্তার খান

text: 3) Khan, Abdus S, Nazmy, Mohamed, ‘ Method of applying a thermal barrier coating system to a superalloy substrate’, W02005038074 (April 28, 2005)


title: আব্দুস সাত্তার খান

text: 4) Allen, William P, Vernoesi, William, Hall, Robert J, Maloney, Michael J., Appleby, John W, Hague, Douglas D. and Khan, Abdus S. ’Reflective coatings to reduce heat transfer’, US patent No 6,887,587 (May 3, 2005)


title: আব্দুস সাত্তার খান

text: 5) Khan, Abdus S, Fernihough John, Konter, Maxim, ‘Method of repairing a ceramic coating’, US patent No. 6,890,587 (May 10, 2005)


title: আব্দুস সাত্তার খান

text: 6) Khan, Abdus S., Konter, Maxim, Schmees, Robert, ‘ Bond or overlay MCrAlY coating’, US patent No. 6,924,045 (August 2, 2005)


title: আব্দুস সাত্তার খান

text: 7) Fried, Reinhard, Goecmen, Alkan, Khan, Abdus.S, ’ Temperature-stable protective coating over a metallic substrate surface, and a process for producing the protective coating’, US patent No. 6,720,087 (April 13, 2004)


title: আব্দুস সাত্তার খান

text: 8) Duda, Thomas, Jung, Arnd, Khan, Abdus S, ‘Method of depositing MCrAlY coating on an article and the coated article’, European patent No. EP1411148 (April 21, 2004)


title: আব্দুস সাত্তার খান

text: 9) Khan, Abdus S., Bossmann, Hans-Peter, Duda, Thomas, Schnell, Alexander, Stefansson, Karl-Johan, Toennes, Christoph T, ‘Method of depositing an oxidation and fatigue resistant MCrAlY coating’, US patent No. 20040079648 (April 29, 2004)


title: আব্দুস সাত্তার খান

text: 10) Khan, Abdus S., Duda, Thomas, ‘Method of depositing a local coating’, US patent No.20040159552 (August 19, 2004)


title: আব্দুস সাত্তার খান

text: 11) Khan, Abdus S, Duda, Thomas, Hoebel, Mathias, Schnell, Alexander, ’A method of depositing a local coating’, US patent No. 20040163583 (August 24, 2004)


title: আব্দুস সাত্তার খান

text: 12) Khan, Abdus S, Boston, Ian W and Hearley, James. A,’ Method of depositing a wear resistant seal coating and seal system’, US patent No.20040185294 (Sept. 23, 2004)


title: আব্দুস সাত্তার খান

text: 13) Schnell, Alexander, Kurz, Wilfred, Hoebel, Mathias, Khan, Abdus S., Konter, Maxim Bezencon, Cyrille, ‘MCrAlY type alloy coating’, European patent US patent No.20040234808 (November 25, 2004)


title: আব্দুস সাত্তার খান

text: 14) Schnell, Alexander, Hoebel, Mathias, Kurz, Wilfred, Khan, Abdus S., Konter, Maxim, Bezencon, Cyrille, ‘Method of growing a MCrAlY coating and an article coated with the MCrAlY coating’, US patent No.20040244676 (December 9, 2004)


title: আব্দুস সাত্তার খান

text: 15) Khan, Abdus S., Fried, Reinhard, ‘Method of applying a coating system’, European patent No. EP1491658 (December 29, 2004)


title: আব্দুস সাত্তার খান

text: 16) Khan, Abdus S, Fried, Reinhard, ‘Method of applying a coating’, European patent No. EP 1491657 (December 29, 2004)


title: আব্দুস সাত্তার খান

text:
17) Khan, Abdus S, Duda, Thomas, Schnell, Alexander, Jung, Arnd, ‘A method of depositing a coating’, European patent No. EP 1491650 (December 29, 2004)
18) Fernihough, John, Khan, Abdus S., Konter, Maxim, Oehl, Markus, Dorn, Joachim-Hans, 'Process of repairing a coated component’, US patent No. 6,569,492 (May 27, 2003)


title: আব্দুস সাত্তার খান

text: 19) Beers, Russell A, Noetzel, Allan A, Khan, Abdus S., ‘Oxidation and fatigue resistant coating’, US patent No. 20030211356 (November 3, 2003)


title: আব্দুস সাত্তার খান

text: 20) Allen, William P, Vernoesi, William, Hall, Robert J, Maloney, Michael J., Appleby, John W, Hague, Douglas D. and Khan, Abdus S. ’Reflective coatings to reduce heat transfer’, US patent No. 6,652,987 (November 25, 2003)


title: আব্দুস সাত্তার খান

text: 21) Khan, Abdus S., Zagorski, Alexander, Savell A, Katsnelson, Savell, S, Pozdniakov, Georgij A, 'Method for treating the bond coating of a component’ European patent No. EP1215301 (June 19, 2002)


title: আব্দুস সাত্তার খান

text: 22) Beers, Russell A, Khan, Abdus S, Noetzel, Allan A, ‘Oxidation resistant coatings for copper’, US Patent No 6,277,499 (August 21, 2001)


title: আব্দুস সাত্তার খান

text: 23) Mullen, Richard S, Allen, William P, Gell, Maurice L, Barkalow, Richard H., Noetzel, Allan A., Appleby, John W, Khan, Abdus S. 'Multiple nanolayer coating system’, US Patent No. 5,687,679 (November 18, 1997)


title: আব্দুস সাত্তার খান

text: 24) Khan, Abdus S, Murphy, Kenneth S, Fenton, Richard J, ‘Method for improving oxidation and spallation resistance of diffusion aluminide coatings’, W09530779 (November 16, 1995)


title: আব্দুস সাত্তার খান

text: 25) Khan, Abdus S., 'Non-destructive test for coated carbon-carbon composite articles’, US Patent No. 5,317,901 (June 7, 1994)


title: আব্দুস সাত্তার খান

text: 26) Khan, Abdus S, Wright, Robert J.’ A method for protecting article from hydrogen absorption by Application of alumina coating’, US Patent No. 5,252,362 (October 12, 1993)


title: আব্দুস সাত্তার খান

text: 27) Senterfitt, Donald R, Hamner, Larry D., Mullaly, James. R, Khan, Abdus S, Smeggil, John. G, 'Leading edge heat Pipe arrangement’, US Patent No. 4,966,229 (October 30, 1990)


title: আব্দুস সাত্তার খান

text: 28) Gostic, William J, Khan, Abdus S, Murphy, Kenneth S, 'Oxidation resistant single crystals’ US Patent No. 4,878,965 (November 7, 1989)


title: আব্দুস সাত্তার খান

text: 29) Hecht, Ralph J, Khan, Abdus S, Barkalow, Richard H, 'Substrate tailored coatings’, US Patent No. 4,758,480 (July 19, 1988)


title: আব্দুস সাত্তার খান

text: 30) Bourdeo, Girad G, Khan, Abdus S,’ Nickel base superalloy’ British patent No. GB02110240 & FR-2517329 (June 3, 1983)


title: আব্দুস সাত্তার খান

text: 31) Barrett, Charles A, Lowell, Carl E, Khan, Abdus S, 'A ternary NiCrAl system’, US Patent No. 4,340,425 (July 20, 1982)


title: আব্দুস সাত্তার খান

text: ১৯৯১ সালে বাংলাদেশের বন্যাদুর্গতদের জন্য ৬১,০০০ মার্কিন ডলার সংগ্রহ করেন এবং রেডক্রসকে দান করেন। তিনি ঢাকা বিশ্ববিদ্যালয় ও টেক্সাসের লামার বিশ্ববিদ্যালয়ের মধ্যে সহযোগিতা চুক্তি প্রতিষ্ঠা করেন।


title: হাউজি খেলা

text: হাউজি খেলা হচ্ছে এক ধরণের জুয়া বা বাজী খেলা। যুক্তরাজ্যে পূর্বে খেলাটি হাউজি-ফাউজি নামে পরিচিত ছিল। এছাড়াও, কমনওয়েলথ রাষ্ট্রসমূহে খেলাটি বিঙ্গো নামে পরিচিত। কিন্তু, নিউজিল্যান্ড, ভারত এবং অস্ট্রেলিয়া প্রমূখ দেশসমূহে এটি হাউজি নামেই সর্বাধিক পরিচিত একটি অভ্যন্তরীণ খেলাবিশেষ। বাংলাদেশে হাউজি নামে ব্যাপক জনপ্রিয়। বিভিন্ন মেলা, সার্কাস, ক্লাব এবং সরকারি বেসরকারি প্রতিষ্ঠানের বার্ষিক বনভোজন সহ অনান্য অনুষ্ঠানে এই খেলাটির প্রচলন আছে। শীতকালে নভেম্বর থেকে ফেব্রুয়ারি পর্যন্ত বাংলাদেশে খেলাটি ব্যাপকভাবে চলে।


title: হাউজি খেলা

text: যুক্তরাজ্যে বিঙ্গো বা হাউজি কার্ড আকৃতিতে থাকে, যা সচরাচর টিকেট হিসেবে অভিহিত করা হয়। এ টিকেটটি যুক্তরাষ্ট্রের বিঙ্গো কার্ড থেকে ভিন্ন হয়ে থাকে।


title: হাউজি খেলা

text: উপস্থাপক বা ডাককারী নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করেন। সাধারণতঃ নির্দিষ্ট নম্বরকে উপস্থাপনার পূর্বে কিছু বিবরণ বা ডাকনাম প্রদান করেন। তিনি ছন্দাকারে ১ থেকে ৯০ পর্যন্ত সংখ্যার বিভিন্ন ধরণের বিবরণ দেন যা বিভিন্ন ঐতিহাসিক প্রেক্ষাপট তুলে ধরার প্রচেষ্টা চালান। কয়েকটি ক্লাবে হাউজি উপস্থাপক নম্বরটি প্রকাশের লক্ষ্যে যখন ছড়ার মাধ্যমে বলতে থাকেন তখন অভিজ্ঞ জুয়ারী খুব দ্রুততার সাথে অপ্রকাশিত নম্বরটি তার টিকেটে পূর্বেই চিহ্নিত করে রাখতে সক্ষম হন। এর বিপরীতে নবীন খেলোয়াড়কে সম্পূর্ণ ছড়া ও নম্বর ঘোষণার জন্য অনেকাংশেই অপেক্ষা করতে হয়।


title: হাউজি খেলা

text: ছন্দগুলো হতে পারে ইতিহাস, ঐতিহ্য, সংষ্কৃতি, জীবনাচারণের সাথে প্রত্যক্ষ বা পরোক্ষভাবে সংশ্লিষ্ট সংখ্যা নিয়ে।


title: রা.ওয়ান

text: রা.ওয়ান (; , সম্পূর্ণ; র‌্যান্ডম অ্যাক্সেস-ভার্সন ১.০) এটি ২০১১ সালের একটি ভারতীয় বিজ্ঞান কথাসাহিত্য সুপারহিরো চলচ্চিত্র, ছবিটির কাহিনী ও পরিচালনা করেছেন অনুভব সিনহা। এই বৈশিষ্ট্য চলচ্চিত্রে শাহরুখ খান দ্বৈত চরিত্রে অভিনয় করেছের, একটি গেমস ডেভেলপার চেহারা-সদৃশ এবং তার সুপারহিরো "জি.ওয়ান"। আরো অভিনয় করেছেন কারিনা কাপুর, আরমান ভার্মা, শাহানা গোস্বামী, টম ওউ, "রা.ওয়ান" নাম ভূমিকায় গেমসের খলনায়ক হিসেবে অভিনয় করেছেন অর্জুন রামপাল।


title: রা.ওয়ান

text: ছবির শুরুতে জেনি নায়ার (শাহানা গোস্বামী) "ব্যারন্স শিল্প" নতুন প্রযুক্তিগত পণ্য প্রবর্তনের একটি আলোচনাসভা। প্রযুক্তি, দন্ড এবং বাস্তব এবং ভার্চুয়াল শব্দের মিশ্রণ বিভিন্ন ধরনের মাধ্যমে তথ্য স্থানান্তর করার সঙ্গে সঙ্গে, সব মানুষ উপস্থিত থেকে আবির্ভূত করান। তারপর একটি গেমসের স্বপ্ন দেখছিল লুছিফার (আরমান ভার্মা), খলনায়ক (সঞ্জয় দত্ত) কাছে বন্দী থাকা কুমারীকে (প্রিয়াঙ্কা চোপড়া) উদ্ধার করা নিয়ে, লুছিফার দেখলো মেয়েটিকে উদ্ধার করেছে, কিন্তু মুহুর্তেই মিলিয়ে গেল সব, স্কুল শিক্ষকের ডাকে হঠাত জেগে উঠলো।


title: রা.ওয়ান

text: তারপর প্রবর্তন প্রতীক সুব্রামানিউম (আরমান বর্মা), যার গেমিং আইডি হল লুসিফার। প্রতীক একটি "কুল শহরবাসী", ব্যান্ড, স্কেটবোর্ডস যারা স্কচ এবং একটি টেক্নো রঙ্গ যারা ভালবাসেন ভিডিও গেম খেলা। তবে, তিনি অপছন্দ তার পিতার শেখর (শাহরুখ খান), একটি কদাকার এবং সাদাসিধা তামিলদেশীয় "ব্যারন্স শিল্প" যারা গেমিং বিভাগের অধীনে কাজ করে। যদিও শেখর বিভিন্ন রঙ্গভঙ্গ সঙ্গে তার কন্যার পাণিপ্রার্থনা চেষ্টা করে, তিনি শেষ পর্যন্ত নিজেকে এবং প্রতীক লজ্জাজনক। তার স্ত্রী সোনিয়া (কারিনা কাপুর), শব্দের উপর একটা থিসিস লেখা এবং নারী থেকে লক্ষ্যমাত্রা রূপান্তর পুরুষদের দ্বারা কুবচন বিশ্বের পথ পরিবর্তন চায়। যদিও পরিবার সাধারণত বন্ধ-বুনা, প্রায়ই বিখ্যাত ব্যক্তিত্ব মূল্যউদ্ধৃত এর শেখর ও অভ্যাস তাঁর চারপাশের অন্যদের জ্বালান।


title: রা.ওয়ান

text: পরের দিন, গেমিং বিভাগের একটি ভারতে রিলিজ করা গেম উত্পাদন প্রধান চুক্তি, অর্জন এবং গেম নির্মাণ কাজ গেমিং বিভাগ দুটি পূর্ববর্তী কোম্পানি দ্বারা উত্পাদিত গেম দরিদ্র সাড়া সংক্রান্ত সতর্কবার্তা দিয়ে দেয়া হয়। যখন শেখর প্রতীক খবর ঘোষণা করে, তার বাবার সাথে সুপারহিরো গেম এবং ভিলেন সংক্রান্ত অসম্মতি। যদিও শেখর হয় ঐতিহ্যগত এবং মতানুযায়ী যে সবসময় হিরো, ভাল প্রতিনিধিত্ব, জিতা উচিত, প্রতীক মতানুযায়ী যে পাজি হয় কখনই এবং হিরোস হয় বিরক্তিকর। পার্থক্য সত্ত্বেও, শেখর এমন একটি পথ যে ভিলেন কাছাকাছি অপরাজেয় হবে একটি পথ থেকে তার কন্যার অনুগ্রহ হিসেবে খেলা করা, সিদ্ধান্ত নেয়। ছবিটি পরে সম্পূর্ণ গেমিং বিভাগের শেখর, জেনি, আকাশী এবং অন্যদের অন্তর্গত চলা। তারা ডিজাইন ও খেলা, এর নিয়ন্ত্রণ, আন্দোলন ও কৌশল তৈরি সম্পর্কে সেট আপ। অসুবিধা ভাগফল, শেখর ভিলেনের মধ্যে কৃত্রিম বুদ্ধিমত্তা প্রযুক্তি ইনস্টলসমূহ, তাকে নতুন প্যাচসমূহ এবং কৌশল হিসেবে খেলা পাস শিখতে পারবেন। ভিলেন রা.ওয়ান (অর্জুন রামপাল) নামে, এবং নায়ক জি.ওয়ান (শাহরুখ খান) নামকরণ হয়। খেলা তিনটি মাত্রা মূলত হয় ক্ষান্ত. উভয় জি.ওয়ান ও রা.ওয়ান হার্ডস, ইলেকট্রনিক ডিভাইস যে তাদের ক্ষমতা আছে এবং তাদের জন্য খেলা তাদের ক্ষমতা দিতে। যাইহোক, হার্ডস হয় ইন্দ্রিয় যে হার্ট ছাড়া, এক খেলার মধ্যে মরে না পারে একটি দায়। শুধুমাত্র পর্যায়ে ৩ মৃত্যু, এবং ঘটতে শুধুমাত্র যখন উভয় হার্ট নায়ক / ভিলেন একসাথে হবে। খেলার গতি-সেন্সর শরীরের স্যুট ব্যবহার করার বাস্তব জীবনে প্লেয়ার দ্বারা পরিগৃহীত হবে খেলা হয়।


title: রা.ওয়ান

text: খেলার প্রথম ট্রায়ালে খুব ইতিবাচক ফলাফল দেখান। যাইহোক, আকাশী (টম উ), যিনি খেলাটি স্যুট ব্যবহার করে পরীক্ষা, ভয়ঙ্কর আচরণ মুখভঙ্গি যখন বাজানো তার হাতে নিয়ন্ত্রণ যেতে। খেলা আরম্ভ দিনে, আকাশী জনগণের গেম প্রমান কিন্তু আর যে কিছু ভুল, যেমন খেলার মধ্যে ফাইট মনে করার বাস্তব জীবনে বেশ প্রভাবিত হবে। খেলার এক এবং সব থেকে একটি দর্শকগণ প্রাপ্ত। প্রতীক, খেলা দ্বারা স্তম্ভিত, এটা প্রথম খেলার উপর জোরাজুরি। যেহেতু অন্যদের ভাল সময় পার্টিয়িং আছে, প্রতীক হিসাবে লুছিফার উপর লগ এবং খেলা খেলে। তাঁর দক্ষতা আছে যেমন লুছিফার পৌছানোর পর্যায়ে ২, এবং প্রায় এটি একটি কৃতিত্ব অর্জন এমনকি স্রষ্টাদের না সমাপ্ত। যেহেতু আকাশী থেকে খেলা প্রস্থান প্রচেষ্টা, সে দায়ের রা.ওয়ান বলে এবং "লুছিফারকে মারা হবে" সমস্ত ফোকাস ফিউজিং আউট কম্পিউটার। পরিস্থিতির ফিয়ারফুল, আকাশী কল একটি কিছুটা মাতাল শেখর এবং তাকে সম্পর্কিত গেম প্রোগ্রাম চেক করানোর। যখন তিনি প্রোগ্রামের চেক, তিনি কিছু তাদের খুব ভুল দাঁত। তিনি সমস্যার জন্য বিভিন্ন এলাকা থেকে প্যাচসমূহ, রা.ওয়ান সদ্ব্যবহার প্রযুক্তি চালু খেলার প্রারম্ভে বাস্তব জীবনে আসতে। হচ্ছে বিনামূল্যে, তিনি আকাশী আকারে অনুমান এবং বাস্তব আকাশী নিচে ট্র্যাক, কে লুছিফার হল জানি দাবি। আকাশী, লুছিফার না, রা.ওয়ানের দ্বারা নিহত হয়। তারপর এলাকায় অন্যদের উপর তার চোখ পড়ে।মার্চ ২০১০ কয়েকটি ভিজুয়েল এফেক্ট কৌশল উত্পাদনের মধ্যে অন্তর্ভুক্ত হয় রা.ওয়ান চলচ্চিত্রের।


title: রা.ওয়ান

text: "রা.ওয়ান", ছবির গানের আলবাম মুক্তি দেয়া হয় ১২ সেপ্টেম্বর ২০১১-তে, টি-সিরিজের ব্যানারে আলবামটি মুক্তি বাজারযাত করা হয়। এর সঙ্গীত পরিচালনা করেছেন বিশাল-শেখর, গীতিকাররা হলেন আতাহার পাঞ্চি, বিশাল দাদলানি এবং কুমার। সঙ্গীতপ্রিয় পরিচালক অনুভব সিনহা ঘোষণা দেন ছবিতে R&B গায়ক একোনের একটি অবদান তৈরীর জন্য তাঁর কণ্ঠে দুটি গান রেকর্ডিং করা হবে। ছবিটি প্রস্তুতকারকসমূহের আন্তর্জাতিক কপিরাইট আইন এবং প্রতিপালিত আছে বেন ই কিংস-এর "স্ট্যান্ড বাই মি" ব্যবহার লাইসেন্স প্রাপ্ত আছে যা, তার ভিত্তিক আছে গান "দিলদার"। এই অ্যালবামে মোট পনেরটি গান এর মধ্যে মূল গান সাতটি, রিমিক্স চারটি, তিনটি যন্ত্রসঙ্গীত এবং একটি "ছাম্মাক চাল্ল" এর আন্তর্জাতিক সংস্করণ সহ ট্র্যাক, বৈশিষ্ট্য। পরবর্তীকালে, ছবিটির সাউন্ডট্র্যাক এর তামিল ভাষা ও তেলুগু ভাষা সংস্করণ করে ১০ অক্টোবর, ২০১১ প্রতিটি আলবামে ছয়টি করে ট্র্যাক বৈশিষ্ট্যযুক্ত মুক্তি দেয়া হয়।


title: গোলাপগঞ্জ উপজেলা

text: গোলাপগঞ্জ উপজেলা বাংলাদেশের সিলেট বিভাগের অধীনে সিলেট জেলার অন্তর্গত একটি উপজেলা।


title: গোলাপগঞ্জ উপজেলা

text: বাংলাদেশের সিলেট বিভাগের অধীনে সিলেট জেলার অন্তর্গত একটি উপজেলার নাম গোলাপগঞ্জ। এর অবস্থা ২৪.৮৬° উত্তর অক্ষাংশ ও ৯২.০২ পূর্ব দ্রাঘিমাংশে অবস্থিত। উপজেলার আয়তন আয়তন: ১০৫.৫৭ বর্গ মাইল,২৪৭ বর্গ কিলোমিটার বা ৬৭৫৬৯.৪৩ একর। এই উপজেলার উত্তরে সিলেট সদর উপজেলা, জৈন্তাপুর উপজেলা ও কানাইঘাট উপজেলা, দক্ষিণে ফেঞ্চুগঞ্জ উপজেলা ও বড়লেখা উপজেলা, পূর্বে বিয়ানীবাজার উপজেলা ও বড়লেখা উপজেলা, পশ্চিমে সিলেট সদর উপজেলা।


title: গোলাপগঞ্জ উপজেলা

text: গোলাপগঞ্জ উপজেলা ১ টি পৌরসভা ও ১১টি ইউনিয়ন পরিষদ নিয়ে গঠিত।


title: গোলাপগঞ্জ উপজেলা

text: গ্রাম ২৮৫ টি ও ১০১টি মৌজা।


title: গোলাপগঞ্জ উপজেলা

text: গোলাপগঞ্জ নামের উৎপত্তি সম্পর্কীয় ইতিহাস আজও রহস্যাবৃত। এ সম্পর্কে এখনও কোন প্রামান্য দলিল পাওয়া যায়নি। শুধুমাত্র স্থানীয় জনশ্রুতিই এর একমাত্র ঐতিহাসিক এবং তাও কোন কোন ক্ষেত্রে বিতর্কিত। অনেকের মতে কোন ব্যক্তি বিশেষের বিশেষ করে কোন রাজা,বাদশাহ,স্থানীয় শাসক কিংবা বিজেতের নাম গোলাপগঞ্জ নামের সঙ্গে জড়িয়ে আছে। ‘শ্রী গৌরাঙ্গের পূর্বাঞ্চল পরিভ্রমন এবং আসাম ও ঢাকাদক্ষিণ লীলা প্রসঙ্গ’ গ্রন্থে উল্লেখ পাওয়া যায়,পাঠান আমল থেকে সিলেট জেলায় দেওয়ান পদ বিশিষ্ট একজন স্থানীয় রাজস্ব কর্মকর্তা অবস্থান করতেন। তিনি ছিলেন দিল্লী সম্রাটের প্রতিনিধি।রাজা গীরিষ চন্দ্রের পূর্ব পুরুষগন বহুদিন যাবত এ পদে বহাল পর পাঠান সম্রাট শের শাহের পুত্র ইসলাম শাহ শুরের রাজত্বকালে ১৫৪০ সালে গোলাব রায় নামে একজন নতুন দেওয়ান এপদে নিযুক্তি লাভ করেন। তিনি ছিলেন খুবই ধর্মপরায়ন ব্যক্তি,তাঁরই নামানুসারে ‘গোলাবগঞ্জ” নামের সৃষ্টি হয়। পরবর্তিতে ‘গোলাবগঞ্জ” থেকে “গোলাপগঞ্জ” নামে পরিচিতি লাভ করে।পূবে থানা প্রশাসন ছিল হেতিমগঞ্জ। ১৯০৬ সালে তদানীন্তন বৃটিশ সরকার সুরমা বিধৌত উপকুলবর্তী অঞ্চলের প্রাকৃতিক পরিবেশ বিজরিত এক মনোরম স্থান গোলাপগঞ্জ বাজারের সন্নিকটে থানা কার্যালয় স্থানান্তরিত করেন।


title: গোলাপগঞ্জ উপজেলা

text: পাকা রাস্তা : ২১৫ কি:মি: । আধা পাকা রাস্তা : ৭৯ কি:মি:। কাঁচা রাস্তা : ৩৪৬ কি:মি:। নদী পথ: ৫৬ কি:মি:। ব্রীজ কালভার্ট : ৯০৫ টি ।


title: গোলাপগঞ্জ উপজেলা

text: গোলাপগঞ্জের মাছের চাষ ও ধরার এলাকা ১৮৩৬ একর। ধান উৎপাদন জমি ২৯,৭৯৮ একর। সবজি চাষ হয় ৭৭০ একর এলাকায়। পতিত জমি ২১,৪২৬ একর, আবাদি জমি ৪০,৫১৫ একর, বন - ১০০ একর, জলাভূমি - ৫,৫২৬১। মেজর জেনারেল (অব.) মোহাম্মদ আজিজুর রহমান (ছত্রিশ রাণাপিং), ২। অনারারী ক্যাপ্টেন (অব.) আফতাব আলী (ভাদেশ্বর দক্ষিণভাগ), ৩। শহীদ নায়েক শফিক উদ্দিন চৌধুরী (রণকেলী)


title: গোলাপগঞ্জ উপজেলা

text: ১। মেজর (অব.) শমসের মুবিন চৌধুরী (ভাদেশ্বর, দক্ষিণ ভাগ), ২। সুবেদার মেজর (অব.) ফখর উদ্দিন চৌধুরী (রণকেলী), ৩। শহীদ হাবিলদার জুম্মা মিয়া (হেতিমগঞ্জ), ৪। ইয়ামিন চৌধুরী (রণকেলী), ৫। শহীদ কনেস্টবল মো. তৌহিদ (চৌধুরী বাজার), ৬। অনারারী কাপ্টেন (অব.) তাহের আলী (মাইজভাগ)


title: গোলাপগঞ্জ উপজেলা

text: ১। জিএন ফখর উদ্দিন চৌধুরী (ফুলবাড়ী),২। নায়েক আব্দুল মালিক (নগর, ঢাকাদক্ষিণ),৩। কর্নেল (অব.) মোহাম্মদ আব্দুস সালাম (বরায়া উত্তরভাগ),৪। নানু মিয়া (দাড়িপাতন)


title: গোলাপগঞ্জ উপজেলা

text:
ক) পশু হাসপাতাল - ০১ টি ।
খ) কৃত্রিম প্রজনন কেন্দ্র - ০১ টি ।


title: গোলাপগঞ্জ উপজেলা

text: গ) জলমহালের সংখ্যা : ৩০টি ।


title: গোলাপগঞ্জ উপজেলা

text: ঘ) নদীর সংখ্যা : ৩ টি ।


title: গোলাপগঞ্জ উপজেলা

text: ঙ) সরকারী মৎস খামারের সংখ্যা : ০১ টি ।


title: গোলাপগঞ্জ উপজেলা

text: টেলিফোন অফিস : ০৩ টি ।


title: গোলাপগঞ্জ উপজেলা

text: সাবরেজিষ্টার অফিস : ০১ টি ।


title: গোলাপগঞ্জ উপজেলা

text: ডাক বাংলো : ০১ টি ।


title: গোলাপগঞ্জ উপজেলা

text: খাদ্য গুদাম : ০১টি ।


title: গোলাপগঞ্জ উপজেলা

text: গ্যাস ফিল্ড : ০২ টি ।


title: গোলাপগঞ্জ উপজেলা

text: হাট বাজারের সংখ্যা : ২৪ টি ।


title: গোলাপগঞ্জ উপজেলা

text: ব্যাংকের সংখ্যা : ১৯ টি ।


title: গোলাপগঞ্জ উপজেলা

text: রূপান্তরিত প্রাকৃতিক গ্যাস কোম্পানী : ০১ টি।


title: ২০০৮ গ্রীষ্মকালীন অলিম্পিকে সাঁতার – মহিলাদের ৪ x ২০০ মিটার ফ্রিস্টাইল রিলে

text: ২০০৮ অলিম্পিক গেমসে মহিলাদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১৩ (যোগ্যতাপর্ব) ও ১৪ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি চারবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।


text: ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।


text: মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।


text: ১৯৯৬সালে এই বিভাগের সংযুক্তির পর এবারই প্রথম যুক্তরাষ্ট্রের দলের বদলে অন্যদল হিসাবে অস্ট্রেলিয়া বিজয়ী হয়।


text: * যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


title: স্কাড

text: স্কাড () হচ্ছে সোভিয়েত ইউনিয়নের একটি ক্ষেপণাস্ত্র সিরিজ; এটি স্নায়ুযুদ্ধের সময় নির্মাণ করা হয় এবং বিভিন্ন দেশে ব্যাপকভাবে রপ্তানি করা হয়। শব্দটির উৎপত্তি ন্যাটো রিপোর্টিং নাম এসএস-১ স্কাড থেকে যা পশ্চিমা গোয়েন্দা সংস্থাগুলো ক্ষেপণাস্ত্রটির সাথে জুড়ে দেয়। ক্ষেপণাস্ত্রগুলোর রাশিয়ান নাম হল আর-১১ (প্রথম সংস্করণ), আর-১৭ এবং আর-৩০০ এলব্রুস (পরবর্তী সংস্করণগুলো)। স্কাড নামটি ব্যাপকভাবে এই ক্ষেপণাস্ত্রগুলো এবং সোভিয়েত ডিজাইনের ওপর ভিত্তিকরে অন্যান্য দেশ কর্তৃক নির্মিত বিভিন্ন ধরণের সংস্করণকে বুঝাতে ব্যবহার করা হয়।


title: স্কাড

text: স্কাড শব্দটির প্রথম ব্যবহার ন্যাটোর এসএস-১বি স্কাড-এ নামটিতে, যা দিয়ে আর-১১ ক্ষেপণাস্ত্রটিকে বোঝানো হতো। এর আগের আর-১ নামক ক্ষেপণাস্ত্রটির ন্যাটো প্রদত্ত নাম ছিল এসএস-১ স্কানার, কিন্তু এটির ডিজাইন ছিল একেবারেই ভিন্ন - বলা যায় এটি জার্মানির ভি-২ ক্ষেপণাস্ত্রের প্রায় অবিকল নকল ছিল। আর-১১ তেও ভি-২ থেকে আহরিত প্রযুক্তি ব্যবহার করা হয়েছিল, কিন্তু এটির নকশা ছিল নতুন। এটি ছিল আরো ছোট এবং এর আকৃতি ভি-২ এবং আর-১ অস্ত্রগুলো থেকে আলাদা ছিল। করোলিয়েভ ওকেবি আর-১১ এর উন্নয়ন করে এবং এটি সামরিক বাহিনীতে অন্তর্ভুক্ত হয় ১৯৫৭ সালে । আর-১১ তে সবচেয়ে বৈপ্লবিক উদ্ভাবনটি ছিল এর ইঞ্জিন যার নকশাকার এ.এম. ইসায়েভ। ভি-২ এর একাধিককক্ষ বিশিষ্ট নকশা থেকে এটি ছিল অনেক সরল এবং এতে ইঞ্জিনের ঘরঘর শব্দ দূর করতে এন্টি-অসিলিয়েশন ব্যাফল সংযুক্ত করা হয়। সোভিয়েত ইউনিয়নের ব্যবহৃত অন্যান্য বৃহদাকার ক্ষেপণাস্ত্র থেকে এটি অনেক এগিয়ে ছিল।


title: স্কাড

text: এর পরবর্তী সংস্করণগুলো হচ্ছে ১৯৬১ সালে উন্নয়নকৃত আর-৩০০ এলব্রুস/ এসএস-১সি স্কাড-বি এবং ১৯৬৫ সালে উন্নয়নকৃত এসএস-১ডি স্কাড-সি, এর দুটো সংস্কারণই প্রচলিত উচ্চ-বিস্ফোরক, ৫- থেকে ৮০-কিলোটন ক্ষমতার আণবিক অস্ত্র কিংবা রাসায়নিক অস্ত্র বহনে সক্ষম ছিল। ১৯৮০ সালে উন্নয়নকৃত এসএস-১ই স্কাড-ডি সংস্করণটি আরও নির্ভুল ভাবে দূরনিয়ন্ত্রিত বিস্ফোরক বহনে সক্ষম ছিল। প্রতিটি সংস্করণের দৈর্ঘ্য ১১.৩৫ মিটার বা ৩৭.২ ফিট (ব্যতিক্রম স্কাড-এ, যার দৈর্ঘ্য ১ মিটার/ তিন ফিট তিন ইঞ্চি কম) এবং ব্যাস ০.৮৮ মিটার বা ২ ফিট ১১ ইঞ্চি। এগুলো একটি তরল-জ্বালানি রকেট ইঞ্জিন দিয়ে চলে যাতে জ্বালানি হিসাবে ব্যবহৃত হয় কেরোসিন এবং করোশন ইনহিবিটেড রেড ফিউমিং নাইট্রিক এসিড (IRFNA) এর সাথে ইউডিএমএইচ, তরল প্রজ্জ্বলক হিসাবে ব্যবহৃত হয় আনসিমেট্রিক্যাল ডাইমেথাইলহাইড্রাজিন।


title: স্কাড

text: এই ক্ষেপণাস্ত্রটির সবোর্চ্চ গতিসীম ৫ মাক।


title: স্কাড

text: প্রকৃত যুদ্ধক্ষেত্রে যে গুটিকয়েক ক্ষেপণাস্ত্র ব্যবহৃত হয়েছে তার মধ্যে স্কাড ক্ষেপণাস্ত্র একটি (এর অন্য সংস্করণগুলো সহ)। যুদ্ধক্ষেত্রে উৎক্ষেপনের দিক থেকে এটির অবস্থান দ্বিতীয়, ব্যবহারের দিক থেকে এর আগে রয়েছে শুধু ভি-২ ক্ষেপণাস্ত্রটি (যুদ্ধক্ষেত্রে ব্যবহৃত অন্য ক্ষেপণাস্ত্রগুলো হল: এসএস-২১, এমজিএম-১৪০ এটিএসিএমএস এবং ৯কে৭২০ ইস্কান্দার)। স্কাড ক্ষেপণাস্ত্রের প্রথম নথিভুক্ত ব্যবহার জানা যায় ১৯৭৩ সালের ইয়ম কিপ্পুর যুদ্ধে, সেসময় ইসরাইলের বিরুদ্ধে মিসর স্বল্পসংখ্যক ক্ষেপণাস্ত্র ব্যবহার করে। ১৯৮৬ সালে মার্কিন যুক্তরাষ্ট্রের বিমান হামলার জবাবে লিবিয়া দু'টি স্কাড ক্ষেপণাস্ত্র ছোড়ে যার লক্ষ্যবস্তু ছিল ইতালির লাম্পেদুসা দ্বীপে অবস্থিত ইউএস কোস্টগার্ড নেভিগেশন স্টেশন; কিন্তু এগুলো লক্ষ্যভ্রষ্ট হয়। বেশকিছু আঞ্চলিক যুদ্ধেও স্কাড ক্ষেপণাস্ত্র ব্যবহার করা হয়েছে যার মধ্যে অর্ন্তভুক্ত আছে সোভিয়েত এবং আফগান সমাজতান্ত্রিক বাহিনীর আফগানিস্তানের যুদ্ধ এবং ইরান-ইরাক সংঘর্ষের তথাকথিত শহর-শহরের যুদ্ধে ইরানি ও ইরাকি বাহিনীর একে অপরের বিরূদ্ধে ব্যবহার। উপসাগরীয় যুদ্ধে ইসরাইল এবং সৌদি আরবে অবস্থিত জোট বাহিনীর লক্ষ্যবস্তুতে ইরাক স্কাড ক্ষেপণাস্ত্রের ব্যবহার করে।


title: স্কাড

text: ১৯৮৮ সালে আফগানিস্তান থেকে পাকিস্তানের লক্ষ্যবস্তুতে এক ডজনেরও বেশি স্কাড ক্ষেপণাস্ত্র ছোড়া হয়। এছাড়াও অল্প কিছু স্কাড ক্ষেপণাস্ত্র ব্যবহৃত হয় ১৯৯৪ সালে ইয়েমেনের গৃহযুদ্ধে, চেচনিয়ায় রুশ বাহিনী কর্তৃক ১৯৯৬ ও তৎপরবর্তী সময়ে এবং সামান্য কিছু ব্যবহৃত হয়েছে ২০১১ সালের লিবীয় গৃহযুদ্ধে।


title: স্কাড

text: স্কাড ক্ষেপণাস্ত্র এবং এর সংস্করণগুলোর বর্তমান এবং সাবেক ব্যবহাকারীরা হচ্ছে:


title: ভোলগা নদী

text: ভোলগা নদী (ইংরেজি: Volga River; রুশ: Волга) দৈর্ঘ্য, প্রবাহ এবং অববাহিকার দিক থেকে ইউরোপের বৃহত্তম নদী। নদীটি মধ্য রাশিয়ার মধ্য দিয়ে প্রবাহিত হয়েছে। অনেক ক্ষেত্রে একে রাশিয়ার জাতীয় নদী হিসেবে গ্রহণ করা হয়। মস্কোসহ রাশিয়ার বৃহত্তম এগারটি শহর ভোলগার অববাহিকায় অবস্থিত। বিশ্বের বৃহত্তম জলাধারগুলোর অধিকাংশই এই অঞ্চলে পাওয়া যায়। রুশ সংস্কৃতির এক অনবদ্য অংশ এই নদী। রাশিয়ান সাহিত্য ও রূপকথায় ভোলগাকে 'ভোলগা মাতুস্কা' বা ভোলগা মা বলে আখ্যায়িত করা হয়।


title: জাক দেরিদা

text: জাক দেরিদা () (১৫ই জুলাই, ১৯৩০ – ৯ই অক্টোবর, ২০০৪) বিংশ শতাব্দীর একজন ফরাসি দার্শনিক। বিশ শতকের দ্বিতীয়ার্ধে পৃথিবীর চিন্তাশীল মনিষীদের মধ্যে তিনি ছিলেন খ্যাতির শীর্ষে। তিনি ফ্রান্স শাসিত আলজেরিয়াতে জন্ম গ্রহণ করেন। তাঁর প্রবর্তিত তত্ত্ব বিনির্মাণ বা ডিকন্সট্রাকশন নামে অভিহিত। তাঁর চিন্তা ও বিশ্লেষণ উত্তরাধুনিক দর্শনের সাথে জড়িত এবং দার্শনিক অভিমুখ উত্তর কাঠামোবাদী (post-structuralist) কাজ হিসেবে পরিগণিত। দেরিদা তাঁর বিভিন্ন বক্তৃতায় ও লেখায় কাঠামোবাদের (structuralism) নানা দুর্বলতা, অসঙ্গতি ও অপর্যাপ্ততা চিহ্নিত করেছেন।


title: জাক দেরিদা

text: দেরিদা ১৯৩০ খ্রিস্টাব্দের ১৫ই জুলাই তৎকালীন ফ্রান্স অধ্যুষিত আলজেরিয়ার আলজিয়ার্স নগরীর এল বিয়ার শহরতলিতে এক ইহুদি পরিবারে জন্মগ্রহণ করেন। তার শৈশব কেটেছিল মুসলিম-প্রধান আলজিরিয়ায়। সেখানে শৈশবেই সাম্প্রদায়িক ভেদাভেদের শিকার হতে হয়েছে স্কুলে ভর্তি করে তাকে সেখান থেকে বের করে দেওয়া হয় সাত শতাংশের বেশি ইহুদি ছাত্র নেয়া যাবে না এই সূত্র প্রয়োগ করে। অন্য দলে গিয়েও টিকতে পারেননি অসহনীয় জাতি-বিদ্বেষের জন্য।


title: জাক দেরিদা

text: তিনি রলাঁ বার্থ, জাক লাকাঁ, লুসিয়ঁ গোল্ডমান, জঁ-পল ভেরনা, ত্রিস্তান তোদোরব এবং জঁ ইপ্পোলিত - প্রমুখ নামজাদা বিদ্বান ও বুদ্ধিজীবীদের সমসাময়িক বা সান্নিধ্যধন্য। সামাজিক বিশ্লেষণের ক্ষেত্রে দেরিদা আর বিনির্মাণ (ডিকনস্ট্রাকশন) সমার্থক। দেরিদা মূলত কাজ করেছেন ভাষা নিয়ে। ‘মানববিদ্যার চিহ্ন ও ক্রীড়া’ শীর্ষক প্রবন্ধের মাধ্যমে জাক দেরিদা বিশ্বদরবারে স্বীকৃতি ব্যাপক লাভ করেন। ষাটের দশকে কাঠামোবাদের পরিবর্তিত রূপ উত্তর-কাঠামোবাদ যা তাত্ত্বিকদের কাছে অধিকতর গ্রহণযোগ্য। আর এতে দেরিদারই অবদান সর্বাধিক।


title: অগ্রণী ব্যাংক

text: অগ্রণী ব্যাংক লিমিটেড বাংলাদেশের অন্যতম রাষ্ট্রায়ত্ব বাণিজ্যিক ব্যাংক।


title: অগ্রণী ব্যাংক

text: ১৯৭১ সালের ১৬ ডিসেম্বর মহান মুক্তিযুদ্ধের মাধ্যমে স্বাধীন ও সার্বভৌম বাংলাদেশ প্রতিষ্ঠা লাভের পর বাংলাদেশ ভূখন্ডে অবস্থিত সকল ব্যাংককে জাতীয়করণের আওতায় আনা হয়। এই প্রেক্ষাপটে ব্যাংকটি ১৯৭২ সালের ২৬শে মার্চ (বাংলাদেশ ব্যাংকস জাতীয়করণ আদেশ ১৯৭২ পিও নং ২৬) অধ্যাদেশের মধ্য দিয়ে সাবেক হাবিব ব্যাংক লিমিটেড ও সাবেক কমার্স ব্যাংক লিমিটেড এর বাংলাদেশ ভূখন্ডে অবস্থিত শাখা এবং সমুদয় দায় ও সম্পদ সমন্বয়ে অগ্রণী ব্যাংক একটি রাষ্ট্রীয় বাণিজ্যিক ব্যাংক হিসেবে প্রতিষ্ঠিত হয়। অগ্রণী ব্যাংক শুরুতে ৫ কোটি টাকার অনুমোদিত মূলধন ও ১ কোটি টাকার পরিশোধিত মূলধন নিয়ে যাত্রা শুরু করে। পরবর্তীতে ২০০৭ সালের ১৭ই মে তা পাবলিক লিমিটেড কোম্পানিতে পরিণত হয়।


title: অগ্রণী ব্যাংক

text: অগ্রণী ব্যাংকের কার্যক্রম পরিচালনার দায়িত্বে রয়েছে ১২ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমানে (প্রেক্ষিত ২০১৪) অগ্রণী ব্যাংকের চেয়ারম্যান ডঃ জায়েদ বখত।


title: অগ্রণী ব্যাংক

text: বাংলাদেশের বিভিন্ন স্থানে এই ব্যাংকের ১১টি পরিষদ অফিস, ৩৪ টি বিভাগের হেড অফিস, ২৭টি কর্পোরেট সহ ৬২টি আঞ্চলিক অফিস এবং ৪০টি অনুমোদিত পরিবেশক শাখা সহ ৯৩৫টি শাখা রয়েছে। অগ্রণী ব্যাংকে অনলাইন ব্যবস্থাপনায় ব্যাংকিং কার্যক্রম পরিচালিত হয়। অগ্রণী ব্যাংকে বর্তমানে অনলাইন শাখার সংখ্যা ৯৩৫টি।


title: বাংলাদেশ সেনাবাহিনীর স্তরবিন্যাসের তালিকা

text: বাংলাদেশ সেনাবাহিনীর আঞ্চলিক কমান্ড ও ফরমেশনগুলোর নিম্নরূপঃ


text: এবং বাংলাদেশ সেনাবাহিনীর সকল প্রশিক্ষণ কেন্দ্র


title: গড়িয়া

text: গড়িয়া দক্ষিণ কলকাতার একটি অভিজাত অঞ্চল। নাকতলা, নিউ গড়িয়া, চক গড়িয়া, গড়িয়া পার্ক, বাঘা যতীন, বৈষ্ণবঘাটা পাটুলি, টেকনো সিটি, মডেল টাউন, গাঙ্গুলিবাগান, তেঁতুলবেড়িয়া, পূর্ব তেঁতুলবেড়িয়া, রামগড়, বৃজি, কামালগাজি, মহামায়াতলা, বোরাল, শ্রীনগর, নয়াবাদ, পঞ্চসায়র, বালিয়া ও নিউ অজয়নগরের অংশবিশেষ গড়িয়া নামে পরিচিত। গড়িয়ার উত্তরে আছে যাদবপুর, ঢাকুরিয়া, গোলপার্ক ও গড়িয়াহাট, উত্তর-পশ্চিমে রয়েছে বাঁশদ্রোণী ও টালিগঞ্জ, উত্তর-পূর্বে আছে সন্তোষপুর, দক্ষিণে আছে নরেন্দ্রপুর,সোনারপুর,গৌড়দহ ও ক্যানিং এবং পূর্বে আছে মুকুন্দপুর। ইস্টার্ন মেট্রোপলিটান বাইপাশের দক্ষিণ অংশটি এই অঞ্চলের মাঝখান দিয়ে গিয়েছে। গড়িয়া কলকাতার একটি ব্যস্ত এলাকা। এখানে শহরের দুটি অত্যন্ত গুরুত্বপূর্ণ পরিবহন টার্মিনাল রয়েছে। সেই জন্য এই অঞ্চলে যানজট একটি বড় সমস্যা।


title: গড়িয়া

text: গড়িয়া কলকাতার একটি অতি প্রাচীন এলাকা। আদিগঙ্গার পূর্ব পাড়ে অবস্থিত। আগে গড়িয়া ছিল জনবিরল বসতি এলাকা। দেশভাগের পর পূর্ব বাংলা শরণার্থীরা এখানে বসতি স্থাপন করতে শুরু করলে এখানকার ভৌগোলিক চিত্রটি যায় বদলে। গড়িয়ার জনসংখ্যা ব্যাপক হারে বৃদ্ধি পায়। দক্ষিণ কলকাতায় যাদবপুর ও টালিগঞ্জের মতো গড়িয়াও হয়ে একটি শরণার্থী কেন্দ্র। এরপর ধীরে ধীরে গড়িয়ার নগরায়ন শুরু হয়। ১৯৯০ সালের পর যখন ইস্টার্ন মেট্রোপলিটান বাইপাস তৈরি হয়, তখন পরিবহন ক্ষেত্রে এই রাস্তার দক্ষিণে অবস্থিত গড়িয়ার গুরুত্ব বেড়ে যায়। গড়িয়া হয়ে ওঠে কলকাতার দ্বিতীয় চৌরঙ্গী। বাইপাসের মাধ্যমে গড়িয়ার সঙ্গে উত্তর কলকাতা, বিমানবন্দর এবং নতুন গড়ে ওঠা বিধাননগর (সল্টলেক) ও রাজারহাট নিউটাউন যুক্ত হয়। গড়িয়ার প্রধান বাস টার্মিনাস-দুটি গড়ে ওঠে। গড়িয়া একটি পরিবহণ ও বাণিজ্যকেন্দ্র হিসেবে আত্মপ্রকাশ করে। কলকাতার কয়েকটি অত্যাধুনিক আবাসন চত্বর গড়ে উঠেছে গড়িয়ায়। এগুলি হল হাইল্যান্ড পার্ক, ওয়েস্টউইন্ড, অরবিট সিটি, সুগম পার্ক ও বেঙ্গল অম্বুজার উপহার।


title: গড়িয়া

text: গড়িয়ায় মোট চারটি বাস টার্মিনাস রয়েছে। এই চারটি বাস টার্মিনাসের মাধ্যমে গড়িয়া কলকাতার অন্যান্য অঞ্চলের সঙ্গে যুক্ত হয়েছে। গড়িয়ায় কলকাতা মেট্রোর কবি নজরুল, শহীদ ক্ষুদিরাম ও কবি সুভাষ (নিউ গড়িয়া) স্টেশন তিনটি অবস্থিত। কলকাতা সাবআর্বান রেলওয়ের শিয়ালদহ দক্ষিণ শাখার গড়িয়া ও বাঘা যতীন স্টেশনদুটি গড়িয়ায় অবস্থিত। ভূতল পরিবহন নিগম, সিএসটিসি ও ট্রামকোম্পানির অনেকগুলি রুট গড়িয়া থেকে পরিচালিত হয়। অনেক বেসরকারি বাসও এখান থেকে চালিত হয়। এমনকি গড়িয়ার টার্মিনাস থেকে দিঘায় যাওয়ার বাসও ছাড়ে।


title: জন ব্যুও ডানলপ

text: জন ব্যুও ডানলপ (ফেব্রুয়ারি ৫ ১৮৪০ - অক্টোবর ২৩ ১৯২১) একজন স্কটল্যান্ডীয় উদ্ভাবক। তিনি "ডানলপ নিওমেটিক টায়ার কোম্পানি" নামে একটি রাবার কম্পানির প্রতিষ্ঠাতা যা তার নাম বহন করছে। তিনি বায়বীয় টায়ারের উদ্ভাবক।


title: জন ব্যুও ডানলপ

text: ডানলপ ১৮৪০ সালের ৫ ফেব্রুয়ারি স্কটল্যান্ডের ড্রেগহর্নে জন্মগ্রহণ করেন। তিনি এডিনবরা বিশ্ববিদ্যালয় থেকে পশুচিকিৎসাবিদ্যায় পড়াশোনা করেন। তিনি আয়্যারল্যান্ডের ডাউন প্যাট্রিকে ভাইকে সঙ্গে নিয়ে ডাউনি ভেটেরিনারি ক্লিনিকও প্রতিষ্ঠা করেন। ১৮৮৭ সালে তিনি বায়বীয় টায়ারের স্বত্ব লাভ করেন। উত্তর আয়্যারল্যান্ডের মুদ্রায় তার নাম মুদ্রিত রয়েছে। ১৯২১ সালের ২৩ অক্টোবর আয়্যারল্যান্ডে মৃত্যুবরণ করেন।


title: শ্রীকৃষ্ণবিজয়

text: শ্রীকৃষ্ণবিজয় পঞ্চদশ শতাব্দীতে মালাধর বসু রচিত একটি বাংলা কাব্য।বাংলা সাহিত্যে প্রথম সাল তারিখযুক্ত গ্রন্থ। হিন্দুদের অষ্টাদশ মহাপুরাণের অন্যতম ভাগবত পুরাণ অবলম্বনে রচিত। এর অপর নাম গোবিন্দমঙ্গল। এই কাব্যে কৃষ্ণের ঐশ্বর্যলীলা গুরুত্ব পেয়েছে।


title: শ্রীকৃষ্ণবিজয়

text: মালাধর বসুর আগে কেউই সংস্কৃত থেকে বাংলা বা অন্য কোনো আঞ্চলিক ভাষায় ভাগবত অনুবাদ করেননি। সেই অর্থে, মালাধর বসুই ভাগবত অনুবাদ-ধারার প্রবর্তক। তিনি মধ্যযুগের বাংলা ভাষায় প্রচলিত পাঁচালীর ঢঙে শ্রীকৃষ্ণবিজয় রচনা করেন। কৃত্তিবাস ওঝার শ্রীরাম পাঁচালীর মতো তাঁর শ্রীকৃষ্ণবিজয়েও বাঙালিয়ানা ও বাঙালি সমাজের প্রতিচ্ছবি দেখা যায়।


title: শ্রীকৃষ্ণবিজয়

text: শ্রীকৃষ্ণবিজয় কাব্যের নামকরণের তাৎপর্য নিয়ে দুটি মত প্রচলিত। সর্বাধিক গ্রহণযোগ্য মতটি হল, কাব্যনামে "বিজয়" শব্দটি যুক্ত হয়েছে গৌরব বা মাহাত্ম্য বর্ণন অর্থে। কারণ, গ্রন্থের উদ্দেশ্য শ্রীকৃষ্ণের মাহাত্ম্যলীলা ও গৌরবকথা বর্ণনা। অন্যমতে, "বিজয়" কথাটি মৃত্যু বা মহাপ্রয়াণ অর্থে ব্যবহৃত হয়েছে। কারণ, গ্রন্থ সমাপ্ত হয়েছে শ্রীকৃষ্ণের দেহত্যাগের কথা বর্ণনায়।


title: শ্রীকৃষ্ণবিজয়

text: শ্রীকৃষ্ণবিজয় কাব্যের অপর নাম গোবিন্দবিজয় বা গোবিন্দমঙ্গল। অসিতকুমার বন্দ্যোপাধ্যায়ের মতে, মঙ্গলকাব্যে যেমন দেবতার গৌরবপ্রচারের প্রতীকশব্দ রূপে "মঙ্গল" শব্দটি ব্যবহৃত হত, তেমনি মালাধর বসু একই অর্থে এই শব্দটি ব্যবহার করেছেন।


title: শ্রীকৃষ্ণবিজয়

text: ভাগবত পুরাণ সংস্কৃত ভাষায় রচিত আঠারোটি মহাপুরাণ ও ছত্রিশটি উপপুরাণের অন্যতম। সকল পুরাণের মধ্যে ভাগবত পুরাণই সবচেয়ে বেশি জনপ্রিয়। এই পুরাণ বারোটি স্কন্দ বা খণ্ডে বিভক্ত। মালাধর বসু ভাগবত পুরাণের দশম ও একাদশ স্কন্দের ভাবানুবাদ করেছেন তাঁর শ্রীকৃষ্ণবিজয় কাব্যে। দশম স্কন্দে শ্রীকৃষ্ণের জন্মলীলা থেকে দ্বারকালীলা পর্যন্ত বর্ণিত হয়েছে। এই দশম স্কন্দ পুরোপুরি অনুবাদ করেছেন মালাধর। একাদশ স্কন্দে শ্রীকৃষ্ণের কাহিনির যে সামান্য অংশ রয়েছে মালাধর তাই গ্রহণ করেছেন। তবে এই অংশে যে বিস্তারিত তত্ত্বকথা বর্ণিত আছে, তার অল্পই নিয়েছেন তিনি। যেটুকু নিয়েছেন, সেটুকুও কাহিনির প্রয়োজনে। ভাগবত ছাড়াও বিষ্ণুপুরাণ ও হরিবংশ থেকে বৃন্দাবনলীলা, রাসলীলা, নৌকালীলা ও দানলীলার গল্প এবং চতুর্দশ শতাব্দীর আগে থেকে বাংলায় প্রচলিত রাধাকৃষ্ণ-বিষয়ক লোককথা থেকেও উপাদান সংগ্রহ করেছেন।


title: শ্রীকৃষ্ণবিজয়

text: তাঁর কাব্যের ভূমিকায় রয়েছে:


title: শ্রীকৃষ্ণবিজয়

text:
ভাগবত-অর্থ যত পয়ারে বান্ধিয়া
লোক নিস্তারিতে যাই পাঁচালী রচিয়া।
ভাগবত শুনিতে অনেক অর্থ চাহি
তে-কারণে ভাগবত গীতছন্দে গাহি।
কলিকালে পাপচিত্ত হব সব নর
পাঁচালীর রসে লোক হইব বিস্তার।
গাহিতে গাাহিতে লোক পাইব নিস্তার
শুনিয়া নিষ্পাপ হব সকল সংসার।বাংলা সাহিত্যে শ্রীকৃষ্ণবিজয় কাব্যেই প্রথম স্পষ্ট তারিখের উল্লেখ পাওয়া যায়। কেদারনাথ দত্ত সম্পাদিত এই কাব্যের প্রামাণ্য সংস্করণে কালজ্ঞাপক দুটি ছত্র পাওয়া যায়।


title: শ্রীকৃষ্ণবিজয়

text: অর্থাৎ, শ্রীকৃষ্ণবিজয় রচনার কাজ শুরু হয় ১৩৯৫ শকাব্দে (১৪৭৩ খ্রিস্টাব্দে) এবং শেষ হয় ১৪০২ শকাব্দে (১৪৮০ খ্রিস্টাব্দে)।


title: শ্রীকৃষ্ণবিজয়

text: শ্রীকৃষ্ণবিজয় কাব্যের কাহিনি-বিন্যাসের ক্ষেত্রে মালাধর বসু ভাগবত পুরাণকে অনুসরণ করেননি। শ্রীকৃষ্ণবিজয়ের কাহিনি তিনটি পর্বে বিন্যস্ত। যথা: আদ্যকাহিনি বা কৃষ্ণের বৃন্দাবনলীলা, মধ্যকাহিনি বা কৃষ্ণের মথুরালীলা ও অন্ত্যকাহিনি বা কৃষ্ণের দ্বারকালীলা।


title: শ্রীকৃষ্ণবিজয়

text: আদ্যকাহিনির অন্তর্গত ঘটনাগুলি হল কৃষ্ণের জনক-জননী বসুদেব ও দেবকীর বিবাহ, দেবকীর অষ্টম গর্ভে বিষ্ণুর অবতার রূপে কৃষ্ণের জন্মগ্রহণ, নন্দালয়ে যশোদা-কর্তৃক কৃষ্ণের লালনপালনের বৃত্তান্ত, বৃন্দাবনে কৃষ্ণের নানা অলৌকিক লীলা প্রদর্শন এবং কংস বধের উদ্দেশ্যে কৃষ্ণ ও বলরামের মথুরায় গমন।


title: শ্রীকৃষ্ণবিজয়

text: মধ্যকাহিনির অন্তর্গত ঘটনাগুলি হল কৃষ্ণ ও বলরামের মথুরায় আগমন, কংসবধ, কংসের পিতা উগ্রসেনকে সিংহাসনে স্থাপন, উগ্রসেনের নির্দেশে মথুরার শাসনভার গ্রহণ ইত্যাদি।


title: শ্রীকৃষ্ণবিজয়

text: অন্ত্যকাহিনিতে আছে দ্বারকায় কৃষ্ণের রাজধানী স্থাপন, কালযবন বধ, শিশুপাল বধ, কৃষ্ণ ও রুক্মিণীর বিবাহ, কৃষ্ণ ও জাম্বুবতীর বিবাহ, কৃষ্ণ ও সত্যভামার বিবাহ, পারিজাত পুষ্প লাভের জন্য ইন্দ্রের সঙ্গে বিরোধ, জরাসন্ধ বধ, সুভদ্রা হরণ, ঋষিদের অভিশাপ, কৃষ্ণের সাধনতত্ত্ব ব্যাখ্যা, দ্বারকাপুরী ধ্বংস, যদুবংশ ধ্বংস, কৃষ্ণের দেহত্যাগ প্রভৃতি ঘটনা।


title: ২০০৮ গ্রীষ্মকালীন অলিম্পিকে সাঁতার – পুরুষদের ৪ x ১০০ মিটার মেডলি রিলে

text: ২০০৮ অলিম্পিক গেমসে পুরুষদের ৪×১০০মিটার মেডলি রিলে বিভাগের প্রতিযোগিতা আগস্টের ১৫ (যোগ্যতাপর্ব) ও ১৭ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের রিলে হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, একটি চারজনের দলের প্রত্যেক প্রতিযোগী পুলটি দুইবার অতিক্রম করে এবং প্রত্যেকে পৃথক সন্তরণ পদ্ধতি প্রয়োগ করে। প্রথম জন ব্যাকস্ট্রোক, দ্বিতীয় জন ব্রেস্টস্ট্রোক তৃতীয় জন বাটারফ্লাই স্ট্রোক এবং শেষ প্রতিযোগী ফ্রিস্টাইল (সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।) প্রয়োগ করেন।


text: পূর্ববর্তী সাঁতারু দেওয়াল ধরার পরেই পরবর্তী সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।


text: ফাইনাল ছাড়া সর্বমোট দু'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে। পদকজয়ী দলের সকল সদস্য পদক পেলেও পদক বিতরণ অনুষ্ঠানে শুধুমাত্র ফাইনালে অংশগ্রহণকারী দলের চার সদস্যই আরোহণ করতে পারে।


text: মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।


text:
২০০৮ অলিম্পিকের সর্বশেষ ইন্ডোর সন্তরণ প্রতিযোগিতা ছিল এই ৪ x ১০০ মেডলি। যুক্তরাষ্ট্রের দলের জয়ের ফলে, মাইকেল ফেলপস তাঁর অষ্টম স্বর্ণপদক জয় করেন বেইজিং অলিম্পিকে, সেইসঙ্গে স্বদেশীয় মার্ক স্পিৎজের করা একটি অলিম্পিকে সর্বাধিক সোনা জয়ের রেকর্ড ভাঙেন।
* যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


title: ফর্মুলা ওয়ান

text: ফর্মুলা ওয়ান () একক আসনের গাড়ীর ক্রীড়া প্রতিযোগিতা বিশেষ। খেলাটি "ফর্মুলা ১" বা "এফ১" নামেও পরিচিত রয়েছে বিশ্বব্যাপী। প্রাতিষ্ঠানিকভাবে এটি "এফআইএ ফর্মুলা ওয়ান ওয়ার্ল্ড চ্যাম্পিয়নশীপ" নামে পরিচিত। ইন্টারন্যাশনাল অটোমোবাইল ফেডারেশন (এফআইএ) কর্তৃক ফর্মুলা ওয়ান ক্রীড়াটি বিশ্বের বিভিন্ন দেশের শহরগুলোয় চক্রাবৃত্তে বা সার্কিটে নিয়মিতভাবে প্রতিযোগিতা আয়োজনের ব্যবস্থা করা হয়। এ প্রতিষ্ঠানটি গাড়ী প্রতিযোগিতার সর্বোচ্চ নিয়ন্ত্রণকারী সংস্থা হিসেবে বিবেচিত।


title: ফর্মুলা ওয়ান

text: ১৯২০ ও ১৯৩০-এর দশকে ইউরোপিয়ান গ্রাঁ প্রি মোটর রেসিং থেকে ফর্মুলা ওয়ান প্রতিযোগিতার উৎপত্তি হয়েছে। "ফর্মুলা" শব্দের অর্থ হচ্ছে একগুচ্ছ নিয়ম বা আইন-কানুনের সমষ্টি যা গাড়ী প্রতিযোগিতায় অংশগ্রহণকারী সকল খেলোয়াড়কে অতি অবশ্যই মেনে চলতে হয়। ২য় বিশ্বযুদ্ধের পর ১৯৪৬ সালে ফর্মুলা ওয়ান প্রতিযোগিতায় একটি নতুন ধরণের নিয়ম-কানুন প্রবর্তন ও প্রয়োগ করার সিদ্ধান্ত নেয়া হয়। এবং ঐ বছরই প্রথমবারের মতো চ্যাম্পিয়নশীপবিহীন প্রতিযোগীতার আয়োজন করা হয়। যুদ্ধের পূর্বে গ্রাঁ প্রি প্রতিযোগিতা আয়োজনকারী সংস্থাগুলো কোনরূপ নিয়ম-নীতি ছাড়াই বিশ্ব চ্যাম্পিয়নশীপের আয়োজন করেছিল। কিন্তু গাড়ী চালনায় সংঘর্ষজনিত কারণে নিষেধাজ্ঞার কবলে পড়ে ওয়ার্ল্ড ড্রাইভারস্ চ্যাম্পিয়নশীপ প্রতিযোগিতার রূপরেখা ১৯৪৭ সাল পর্যন্ত প্রণয়ন করা যায়নি।


title: ফর্মুলা ওয়ান

text: নভেম্বর, ২০১১সাল পর্যন্ত সর্বমোট ৬৮টি পৃথক সার্কিটে অনেকবার বিশ্ব চ্যাম্পিয়নশীপ গাড়ি দৌড়ের প্রতিযোগিতা হিসেবে "ফর্মুলা ওয়ান" অনুষ্ঠিত হয়েছে। ১৯৫০ সালে "ব্রিটিশ গ্রাঁ প্রি প্রতিযোগিতাটি" প্রথম ফর্মুলা ওয়ান প্রতিযোগিতা হিসেবে যুক্তরাজ্যের সিলভারস্টোন সার্কিটে অনুষ্ঠিত হয়েছে। সর্বশেষটি অক্টোবর, ২০১১ সালে ১ম বারের মতো ভারতের বুদ্ধ ইন্টারন্যাশনাল সার্কিটে 'ইন্ডিয়ান গ্রাঁ প্রি' প্রতিযোগিতাটি অনুষ্ঠিত হয়।


title: ফর্মুলা ওয়ান

text: ফর্মুলা ওয়ানের ইতিহাসে বিভিন্ন ধাঁচের প্রতিযোগিতা অনুষ্ঠিত হয়েছে। তন্মধ্যে - প্রতিযোগিতার উদ্দেশ্যে সৃষ্ট হয়েছে "সুজুকা সার্কিট", বিশেষভাবে রাস্তা তৈরী হয়েছে "সার্কিট ডি স্পা-ফ্রাঙ্কোরচ্যাম্পস্" এবং নগরের রাজপথে বিশেষ চিহ্নসহযোগে "সার্কিট ডি মোনাকোতে" ফর্মুলা ওয়ান অনুষ্ঠিত হয়েছিল।


title: ফর্মুলা ওয়ান

text: সার্কিটে উপস্থিত সৌভাগ্যবান দর্শকদের পাশাপাশি ফর্মুলা ওয়ান প্রতিযোগিতা সাধারণতঃ সরাসরিভাবে টেলিভিশনের ছোট পর্দার মাধ্যমে প্রদর্শিত হয়। অনেকক্ষেত্রে এ ধরণের অনুষ্ঠানকে কেন্দ্র করে এবং দর্শকদের আগ্রহকে পুঁজি করে নির্দিষ্ট দর্শনীর বিনিময়ে সিনেমা হল কিংবা অডিটোরিয়ামে প্রজেক্টরের সাহায্যেও প্রদর্শিত হয়ে থাকে। স্বাগতিক দেশ কিংবা অঙ্গরাজ্য থেকে বিশ্বব্যাপী দর্শকদের মনোরঞ্জনের জন্য ধারাভাষ্য সহযোগে এ ব্যবস্থা করা হয়। তবে, কারিগরী ত্রুটি কিংবা অনিবার্যকারণবশতঃ মাঝে মাঝে ধারণকৃত অংশ সম্প্রচারের ব্যবস্থা করা হয়। এছাড়াও, সরাসরি প্রদর্শনের পরও পরবর্তীকালে প্রতিযোগিতাটি পুণরায় প্রদর্শন বা অংশবিশেষ প্রদর্শন করার ব্যবস্থা রাখা হয়।


title: ফর্মুলা ওয়ান

text: ২০০৮ সালে টেলিভিশনের পর্দায় প্রতিটি প্রতিযোগিতায় গড়ে প্রায় ৬০ কোটি বা ৬০০ মিলিয়ন দর্শকের উপস্থিতি লক্ষ্য করা গিয়েছিল। টেলিভিশনে এটি একটি বৃহদায়তন ও গুরুত্বপূর্ণ ভূমিকা পালন করে। ২০০১ সালে ক্রমবর্ধিষ্ণু হারে প্রায় ৫৪০ কোটি বা ৫৪ বিলিয়ন দর্শকের উপস্থিতি টের পাওয়া যায়। প্রায় দুই শতাধিক দেশে স্যাটেলাইট, রেডিও, ইন্টারনেট-সহ বিভিন্ন আধুনিক ও উচ্চ প্রযুক্তির সাহায্যে লাইভ বা সরাসরি সম্প্রচার করা হয়।


title: ফর্মুলা ওয়ান

text: ফর্মুলা ওয়ান প্রতিযোগিতায় বিভিন্ন বিষয়াদি সরাসরি শ্রবণ-দর্শন মাধ্যম হিসেবে টেলিভিশন বা দূরদর্শনের জুড়ি মেলা ভার। নীচের দেশগুলোর সম্প্রচার কর্তৃপক্ষ নিজস্ব ভাষা কিংবা ইংরেজী ভাষায় খেলা-পূর্ব অনুশীলন ও মূল খেলা বৈশ্বিকভাবে টেলিভিশনের ন্যায় অত্যন্ত জনপ্রিয় মাধ্যমে সরাসরি সম্প্রচার করে।


title: ফর্মুলা ওয়ান

text: নিম্নলিখিত দেশগুলো থেকে ফর্মুলা ওয়ান প্রতিযোগিতাটি অনেক পুরনো ও অন্যতম জনপ্রিয় গণমাধ্যম হিসেবে রেডিওতে সরাসরি সম্প্রচার করা হয়।


title: ফর্মুলা ওয়ান

text: আনুষ্ঠানিকভাবে ফর্মুলা ওয়ান আধুনিক প্রযুক্তির ধারক ও বাহক হিসেবে ইন্টারনেটে নিম্নলিখিত দেশগুলো থেকে সরাসরি সম্প্রচার করা হয়।


title: ফর্মুলা ওয়ান

text: ১৯৫০ সালে প্রথম ফর্মুলা ওয়ান বিশ্ব চ্যাম্পিয়নশীপ প্রতিযোগিতা অনুষ্ঠিত হয়। এতে ইটালীর "গিয়াসেপ্পি ফারিনা" তাঁর 'আলফা রোমিও' গাড়ী নিয়ে বিজয়ী হন। প্রতিযোগিতায় সামান্য ব্যবধানে তিনি নিজ দলের অপর খেলোয়াড় আর্জেন্টিনার "জুয়ান ম্যানুয়েল ফ্যাঙ্গিও"-কে পরাজিত করেছিলেন।


title: ফর্মুলা ওয়ান

text: পরবর্তীকালে অবশ্য জুয়ান ম্যানুয়েল ফ্যাঙ্গিও পাঁচ বার - ১৯৫১, ১৯৫৪, ১৯৫৫, ১৯৫৬ এবং ১৯৫৭ সালে ফর্মুলা ওয়ান বিশ্ব চ্যাম্পিয়নশীপ প্রতিযোগিতায় জয়ী হয়ে তৎকালীন বিশ্বরেকর্ড গড়েছিলেন। আঘাতজনিত কারণে তাঁর এই ধারাবাহিক জয়ে ছেদ ঘটে। দুই বারের চ্যাম্পিয়ন ও 'ফেরারী' গাড়ীর চালক আলবার্তো আসকারী'র সাথে খুব দ্রুতবেগে গাড়ী চালনার সময় সংঘর্ষ হয়েছিল তাঁর।


title: ফর্মুলা ওয়ান

text: ৪৫ বছর যাবত ফ্যাঙ্গিও'র পাঁচ বার বিশ্ব চ্যাম্পিয়ন হবার রেকর্ড অক্ষত ছিল। কিন্তু, জার্মান গাড়ীচালক মাইকেল শুমাখার তাঁর এ রেকর্ডে ভাগ বসান। ২০০৩ সালের ফর্মুলা ওয়ান বিশ্ব চ্যাম্পিয়নশীপ প্রতিযোগিতায় ৬ষ্ঠ বারের মতো বিজয়ী হয়ে ফ্যাঙ্গিও'র রেকর্ড ভঙ্গ করে নতুন বিশ্ব রেকর্ড গড়েন সুমাখার।


title: ফর্মুলা ওয়ান

text: কিন্তু যুক্তরাজ্যের "স্টার্লিং মোস" ফর্মুলা ওয়ান বিশ্ব চ্যাম্পিয়নশীপ প্রতিযোগিতায় নিয়মিতভাবে অংশগ্রহণ করেও কোনবারেই সফলতা লাভ করতে পারেননি। সেজন্যেই তিনি 'সর্বকালের সেরা ড্রাইভার হিসেবে অভিহিত হয়েছিলেন যিনি কখনো শিরোপা জয় করেননি'।


title: ফর্মুলা ওয়ান

text: অন্যদিকে, ফর্মুলা ওয়ানের প্রথম দশকে একচ্ছত্র আধিপত্য বিস্তার করে জুয়ান ম্যানুয়েল ফ্যাঙ্গিও স্মরণীয় হয়ে আছেন। তাঁর অনবদ্য কৃতিত্বের জন্য তিনি ফর্মুলা ওয়ানের 'গ্রাণ্ডমাস্টার' হিসেবে বিবেচিত হয়ে আসছেন।


title: ফর্মুলা ওয়ান

text: ফর্মুলা ওয়ান প্রতিযোগিতার শুরুর দিকে প্রতিষ্ঠিত এবং উল্লেখযোগ্য দলগুলো বিভিন্ন খ্যাতনামা গাড়ী নির্মাতাদের কাছ থেকে গাড়ী সংগ্রহ করে। তন্মধ্যে - "আলফা রোমিও", "ফেরারী", "মার্সিডিজ বেঞ্জ" এবং "মাসেরাতি" অন্যতম। গাড়ীগুলো ২য় বিশ্বযুদ্ধের পূর্বেই তৈরী করা ছিল।


title: একুশে টেলিভিশন

text: একুশে টেলিভিশন বা ইটিভি বাংলাদেশের একটি বেসরকারি টেলিভিশন সম্প্রচার কেন্দ্র। ২০০০ সালের ১৪ই এপ্রিল এটি সম্প্রচার কার্যক্রম শুরু করে। প্রথমদিকে এটি উন্মুক্ত টেরিষ্টোরিয়াল টেলিভিশন কেন্দ্র হিসেবে সম্প্রচার শুরু করে। টিভি চ্যানেলটির খবরে নতুনত্ব ও অভিনবত্ব থাকার কারণে দর্শকদের কাছে বিপুল জনপ্রিয়তা লাভ করে। শুরুতে টিভি চ্যানেলটির ব্যবস্থাপনা পরিচালক ছিলেন সাইমন ড্রিং এবং বার্তা প্রধান ও পরিচালক ছিলেন মিশুক মুনীর। টিভি সাংবাদিক হিসেবে জ ই মামুন, মুন্নী সাহা, সামিয়া জামান, সামিয়া রহমান প্রমুখ জনপ্রিয়তা অর্জন করেন।


title: একুশে টেলিভিশন

text: ২০০২ সালের ২৯শে আগস্ট টিভি কেন্দ্রটি সম্প্রচার আইন লঙ্ঘনজনিত মামলার কারণে বন্ধ করে দেয়া হয়। পরবর্তীতে ২০০৫ সালের ১৪ই এপ্রিল পুণরায় সম্প্রচারের অনুমতি লাভ করলেও উন্মুক্ত সম্প্রচার ক্ষমতা বিলোপ করা হয়। ২০০৭ সালের ২৯শে মার্চ থেকে টিভি কেন্দ্রটি বর্তমানে পূর্ণাঙ্গভাবে তাদের সম্প্রচার কার্যক্রম চালাচ্ছে। টেলিভিশন চ্যানেলটির বর্তমান চেয়ারম্যান হিসেবে রয়েছেন - মোঃ সাইফুল আলম ও অনুষ্ঠান পরিচালক আতিকুল ইসলাম খান।


title: একুশে টেলিভিশন

text: বাংলাদেশের রাজধানী ঢাকার কাওরান বাজারের জাহাঙ্গীর টাওয়ারে এর সদর দপ্তর ও ষ্টুডিও অবস্থিত।১৯৯৭ সালে একুশে'র ব্যবস্থাপনা পরিচালক হিসেবে সাইমন ড্রিং গুরুদায়িত্ব পালন করেন। তার সহযাত্রি হিসেবে ছিলেন বাংলাদেশের বিশিষ্ট সাংবাদিক মিশুক মুনীর | ২০০২ সালে একুশে টেলিভিশন কর্তৃপক্ষ বাংলাদেশে প্রচলিত সম্প্রচার আইন লঙ্ঘনজনিত কারণে তাদের সম্প্রচার কার্যক্রম বন্ধ করতে বাধ্য হয়। পরবর্তীতে সরকার কর্তৃক তিনি এবং তাঁর সহযোগী তিনজন নির্বাহী পরিচালক প্রতারণা ও জালিয়াতির অভিযোগে অভিযুক্ত হন।


title: মুক্ত খবর (টেলিভিশন অনুষ্ঠান)

text: মুক্ত খবর টেলিভিশন চ্যানেল একুশে টিভির একটি নিয়মিত কিশোরদের সংবাদ ভিত্তিক অনুষ্ঠান। এই অনুষ্ঠানে কিশোররা তাদের নিজের বিষয়গুলো তুলে ধরে সরাসরি সংশ্লিষ্ট সেই ন্থানে উপস্থিত থেকে।


title: মুক্ত খবর (টেলিভিশন অনুষ্ঠান)

text: অনুষ্ঠানটি প্রতি শুক্রবার বিকাল ০৪.৩০ মিনিটে প্রচারিত হয়। মুক্ত খবর অনুষ্ঠানটিতে প্রশিক্ষিত ৫০ জন রির্পোটার নিয়মিত কাজ করে। ইতোমধ্যেই সারা দেশে রয়েছে মুক্ত খবরের ১৪৭টি দর্শক ফোরাম ইউনিট ও ৩০টি জেলায় রয়েছে জেলা প্রতিনিধি। যারা নিয়মিত কাজকরে মুক্ত খবর। ইটিভির এই অনুষ্ঠানের প্রযোজক হলেন সিফাত তন্ময় ও সোহেল রানা সবুজ।


title: মুক্ত খবর (টেলিভিশন অনুষ্ঠান)

text: ২০১১ সালের মীনা মিডিয়া পুরস্কার লাভ করে মুক্ত খবরের দুজন ক্ষুদে সাংবাদিক।


title: বুদ্ধ ইন্টারন্যাশনাল সার্কিট

text: বুদ্ধ ইন্টারন্যাশনাল সার্কিট () হল একটি ফর্মুলা ওয়ান রেসিং সার্কিট। এটি ভারতের রাজধানী দিল্লির কাছে উত্তরপ্রদেশ রাজ্যের গ্রেটার নয়ডায় অবস্থিত। ২০১১ সালের ৩০ অক্টোবর এখানে প্রথম ফর্মুলা ওয়ান ভারতীয় গ্রাঁ প্রি শুরু হয়েছে। ২০১১ সালের ১৮ই অক্টোবর এই ট্র্যাকের আনুষ্ঠানিক উদ্বোধন করা হয়। এটি ভারতের বৃহত্তম ক্রীড়া কেন্দ্র।


title: বুদ্ধ ইন্টারন্যাশনাল সার্কিট

text: সার্কিটের মালিকগোষ্ঠীর নামানুসারে প্রথমে সার্কিটের নাম রাখা হয়েছিল জয়পি গ্রুপ সার্কিট বা জয়পি ইন্টারন্যাশনাল সার্কিট। ২০১১ সালের এপ্রিলে সার্কিটের সরকারি নাম হয় "বুদ্ধ ইন্টারন্যাশানাল সার্কিট"। জয়পি স্পোর্টস ইন্টারন্যাশনালের ম্যানেজিং ডিরেক্টর ও চিফ এক্সিকিউটিভ "সমীর গৌর" বলেন, নামটি শান্তির প্রতিমূর্তি বুদ্ধের নামানুসারে রাখা হয়েছে। নামটির সঙ্গে যে জেলায় সার্কিটটি অবস্থিত সেই গৌতম বুদ্ধ নগর জেলার নামেরও যোগ আছে। বুদ্ধ ইন্টারন্যাশনাল সার্কিটের লোগোতে যে "বি" চিহ্নটি আছে, সেটি হৃদপিণ্ডের আকারবিশিষ্ট।


title: বুদ্ধ ইন্টারন্যাশনাল সার্কিট

text: ২০১১ সালের ৩০শে অক্টোবর ফর্মুলা ওয়ান রেসিং-এর গভর্নিং বডি এফআইএ ভারতীয় গ্রাঁ প্রি-র অন্তর্ভুক্তি ঘোষণা করেন। সার্কিট তৈরির খরচ ভারতীয় মুদ্রায় প্রায় ১০ বিলিয়ন ($২১৫ মিলিয়ন)। সার্কিটের আনুমানিক দৈর্ঘ্য ৫.১৪ কিলোমিটার এবং ৮৭৪ একর (৩৪৫ হেক্টর) জমিতে গড়ে উঠেছে। এই সার্কিটটি হেরমান টিল্ক নির্মাণ করেছেন। ২০১১ সালের ১৮শে অক্টোবর আনুষ্ঠানিকভাবে সার্কিট উদ্বোধন হয়। প্রাথমিক পর্যায়ের আসন সংখ্যা ১১০,০০, ভবিষ্যৎতে এই সংখ্যা ২০০,০০০ পর্যন্ত যাবে।


title: ভারতীয় গ্রাঁ প্রি

text: ভারতীয় গ্রাঁ প্রি () একটি এফআইএ ফর্মুলা ওয়ান বিশ্ব চ্যাম্পিয়নশিপ ক্যালেন্ডার-ভুক্ত রেস। বর্তমানে এটি ভারতের উত্তরপ্রদেশ রাজ্যের গ্রেটার নয়ডার বুদ্ধ ইন্টারন্যাশনাল সার্কিটে অনুষ্ঠিত হয়। প্রথম ইভেন্টটি ২০১১ সালের ৩০শে অক্টোবর ১৭শ ২০১১ ফর্মুলা ওয়ান মৌসুম হিসেবে অনুষ্ঠিত হয়। ২০১১ সালের ১লা সেপ্টেম্বর চার্লি হুইটিং নতুন রেস ট্র্যাকটি সরকারিভাবে হোমোলোগেট করেন। প্রথম রেসটি জেতেন জার্মানির সেবাস্তিয়ান ভেটেল।


title: ব্যাচেলর অফ লজ

text: ব্যাচেলর অফ লজ (), বা আইনে স্নাতক, ব্রিটিশ কমন ল' আইনব্যবস্থা যে সব দেশে প্রচলিত, সেখানের বিশ্ববিদ্যালয়গুলোতে আইন বিষয়ে প্রদত্ত প্রাথমিক ডিগ্রির সাধারণ নাম, সংক্ষেপে এলএল.বি. বা এলএলবি নামেও পরিচিত। মূলত লাতিন লিগাম ব্যাকালাউরেস হতে এলএল.বি. পরিভাষাটি আগত।


title: ব্যাচেলর অফ লজ

text: বাংলাদেশের নিম্নলিখিত বিশ্ববিদ্যালয়গুলোতে ব্যাচেলর অফ লজ অধ্যয়ন করা যায়:


title: স্নাতক

text: স্নাতক () হচ্ছে 'জ্ঞানের জলে স্নান' বা অবগাহন করা। সাধারণত তিন বা চার বছর মেয়াদী অধ্যয়নপর্ব শেষে কোন উচ্চ শিক্ষাপ্রতিষ্ঠান কর্তৃক প্রদত্ত ডিগ্রি। তবে স্থানভেদে এর মেয়াদ কম-বেশি হতে পারে।


title: স্নাতক

text: ব্রিটিশ শিক্ষাব্যবস্থা দ্বারা প্রভাবিত অঞ্চলসমূহ, যেমন অস্ট্রেলিয়া, বাংলাদেশ, ভারত, কানাডা, মালয়েশিয়াসহ অনেক দেশে স্নাতক ডিগ্রি দুই ধরণের হয়ে থাকে— সম্মান এবং পাস কোর্স বা সাধারণ ডিগ্রি। সম্মান ডিগ্রি বোঝাতে স্নাতক শব্দের পরে (সম্মান) শব্দটি যুক্ত করা হয়। সম্মান ডিগ্রি অর্জনের জন্য পাস কোর্সের তুলনায় উৎকৃষ্টতর একাডেমিক যোগ্যতার প্রয়োজন হয়ে থাকে।


title: স্নাতক

text: বাংলাদেশের শিক্ষা প্রতিষ্ঠানগুলোতে সাধারণভাবে চার বছর মেয়াদী সম্মান ও তিন বছর মেয়াদী পাস কোর্স এই দুই ধরণের স্নাতক ডিগ্রি প্রদান করা হয়। এইচএসসি অর্থাৎ উচ্চ মাধ্যমিক পরীক্ষায় উত্তীর্ণ হওয়ার পরে এসব ডিগ্রির জন্য ভর্তি হওয়া যায়। কলা বা মানবিক ধারায় স্নাতক ডিগ্রির নাম বি.এ.,চারুকলা ধারায় বি.এফ.এ., অন্যদিকে সামাজিক বিজ্ঞান ধারায় বি.এস.এস., বিজ্ঞান ধারায় বি.এসসি. এবং ব্যবসায় শিক্ষা ধারায় বি.কম. বা বি.বি.এ নামে স্নাতক ডিগ্রি দেয়া হয়। প্রকৌশল বিশ্ববিদ্যালয়সমূহে চার বছর মেয়াদী স্নাতক কোর্স পড়ানো হয়। আইন বিষয়ে চার বছর মেয়াদী এলএল.বি. সম্মান এবং দুই বছর মেয়াদী এলএল.বি. পাস কোর্স চালু আছে। মেডিকেল কলেজগুলোতে স্নাতক ডিগ্রি ৫ বছর মেয়াদী।


title: রাজনীতিক পরিবারগুলির তালিকা

text:
বিশ্বের রাজনৈতিক পরিবারগুলোর তালিকা এই নিবন্ধে যুক্ত করা হচ্ছে। এই তালিকাতে রাজপরিবারগুলোকে বাদ দেয়া হয়েছে।
হোক্সা পরিবারদোজ সান্তোস- ভ্যান-দ্যুনেম পরিবারমুজিব-ওয়াজেদ পরিবার
পিতা;শেখ লুৎফর রহমান
মাতা;সায়েরা খাতুন
স্ত্রী;ফজিলাতুন্নেসা মুজিব(১৯৭৫ সালের ১৫ই আগস্ট রাতে আততায়ীর হাতে নিহত হন।)
তিন ছেলে দুই মেয়ে


title: টুথব্রাশ

text: টুথব্রাশ বা "দাঁতের ব্রাশ" হচ্ছে মুখে ব্যবহৃত এক ধরণের উপকরণ। এর সাহায্যে দাঁত ও মাড়ি পরিষ্কার করা হয়। সম্মুখের অংশে শক্ত করে থরে থরে সাজানো তন্তু রাখা আছে। হাতলে অল্প নড়াচড়ার মাধ্যমে মুখের অভ্যন্তরে আনাচে-কানাচে তন্তুগুলো প্রবেশ করে দাঁতকে পরিষ্কার রাখতে সহায়তা করে। বর্তমানে ফ্লুরাইডযুক্ত টুথপেস্ট প্রচলিত আছে। টুথপেস্ট ও টুথব্রাশ একে-অপরের পরিপূরক। এ দু'য়ের মিলিত প্রচেষ্টায় টুথব্রাশিংকে কার্যক্রমকে স্বার্থক ও কার্যকরী করে তোলে। টুথব্রাশ যে-কোন দোকান বা শপিং মলে পাওয়া যায়। টুথব্রাশ বিভিন্ন রংয়ের, আকার-আকৃতির হয়ে থাকে।


title: টুথব্রাশ

text: সময়ের ব্যবধানে ও আধুনিক উন্নত প্রযুক্তির সাহায্যে টুথব্রাশ সাধারণতঃ কৃত্রিম তন্তু বা সিনথেটিক ফাইবার দিয়ে তৈরী করা হয়। প্রাচীনকালে পশুর পশম দিয়ে টুথব্রাশ তৈরী করা হতো। এখনও পশম দিয়ে তৈরী টুথব্রাশের ব্যবহার বিশ্বের কিছু অংশে দেখা যায়।


title: টুথব্রাশ

text: নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।


title: টুথব্রাশ

text: জানুয়ারি, ২০০৩ সালে জেরোমি এইচ. লেমেলসন এবং ম্যাসাচুসেটস ইন্সটিটিউট অব টেকনোলজি (এমআইটি) এর যৌথ পরিচালনায় আবিস্কারের উপর সূচীকরণ করা হয়। এতে দেখা যায় যে, মার্কিন যুক্তরাষ্ট্রের নাগরিকেরা টুথব্রাশকে ১ম স্থানে অভিষিক্ত করেছেন। কেননা, এটি ছাড়া তাঁদের দৈনন্দিন জীবন অপূর্ণাঙ্গ বলে গণ্য হবে।


title: টুথব্রাশ

text: মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।


title: টুথব্রাশ

text: সাধারণতঃ নিম গাছের ডাল বা শাখার ক্ষুদ্র অংশ কেটে নিয়ে এক পাশে সামান্য চিবিয়ে ছিবড়া বানিয়ে নিম-দাঁতন তৈরি করে তা দিয়ে দাঁত পরিষ্কার করা হয়। শহরাঞ্চলে টুথব্রাশের আগমন ও ব্যাপক প্রচলনের ফলে দাঁতনের ব্যবহার কমে গেলেও গ্রামাঞ্চলে এর ব্যাপক ব্যবহার রয়েছে।


title: টুথব্রাশ

text: মুখের সুস্থতা অনেকাংশেই মুখ পরিষ্কার রাখা সংক্রান্ত নিয়মিত চর্চার উপর নির্ভর করে। মুখ পরিষ্কার রাখার ফলে দাঁতের ক্ষয়রোগ, গিংগিভিটিজ, পিরিওডন্টাল রোগ, হ্যালিটোসিস বা মুখের দুর্গন্ধ এবং অন্যান্য দন্তজনিত সমস্যা থেকে ব্যক্তি রক্ষা পায়। পেশাদারী এবং ব্যক্তিগত - উভয় পর্যায়েই এ ধরণের সচেতনতা প্রয়োজন। সচেতনভাবে দাঁত ব্রাশ করার পাশাপাশি নিয়মিত দন্তচিকিৎসকের মাধ্যমে দাঁত পরিষ্কার করলে দাঁতের ক্যালকুলাস বা টারটার এবং দাঁতে অবস্থানরত ক্ষতিকর ব্যাকটেরিয়া দূরীভূত হয়। পেশাদারীভাবে দাঁতের পরিষ্কারের জন্য টুথ স্কেলিং করা হয়। এ পর্যায়ে বিভিন্ন ধরণের যন্ত্রপাতির প্রয়োগ দেখা যায়।


title: টুথব্রাশ

text: এছাড়াও, টুথব্রাশের সাহায্যে দাঁত পরিষ্কার রাখার উদ্দেশ্যই হচ্ছে দাঁতের আবরণ ও ফাঁকা জায়গায় অবস্থানরত ক্ষতিকর ব্যাকটেরিয়াকে দূরে রাখা।


title: টুথব্রাশ

text: চিবানো টুথব্রাশ দেখতে ক্ষুদ্র আকৃতির প্লাস্টিক বা কৃত্রিম বস্তুর ছাঁচ দিয়ে তৈরী এক ধরণের টুথব্রাশ। এরজন্যে কোন প্রকার জল বা পানির প্রয়োজন পড়ে না। এটি দেখতে খুবই ছোট প্রকৃতির হলেও গলাধঃকরণ করা যায় না। এটি ভিজানোর দরকার নেই। বাথরুম যন্ত্রপাতি বিক্রয়ে নিযুক্ত দোকানগুলোয় এ ধরণের টুথব্রাশ পাওয়া যায়। চিবানো টুথব্রাশে বিভিন্ন রকমের সুগন্ধি মিশ্রণ হিসেবে মিন্ট বা বাবলগামের মতো উপকরণ ব্যবহৃত হয়। কিন্তু একবার ব্যবহারের পরই এটি পরিত্যক্ত হয়ে যায় বা ব্যবহারের অনুপযোগী হয়ে পড়ে।


title: টুথব্রাশ

text: ব্যক্তি মাত্রেই সঠিকভাবে দৈনিক কমপক্ষে দুই বার টুথপেস্ট সহযোগে টুথব্রাশ বা দাঁতব্রাশ করা উচিত। যদি সম্ভব না হয়, তাহলে অতি অবশ্যই রাতে অন্ততঃ একবার হলেও টুথব্রাশ করতে হবে। শুধুমাত্র দাঁতব্রাশ করাই যথেষ্ট নয়। এর জন্যে সঠিকভাবে ও ধীরে-সুস্থে নিম্নলিখিতভাবে অনুশীলন করতে হবেঃ-


title: টুথব্রাশ

text: অধিকাংশ দন্তবিশারদ বা ডেন্টিস্টগণ শক্ত প্রকৃতির টুথব্রাশের পরিবর্তে নরম ও নমনীয় প্রকৃতির টুথব্রাশ ব্যবহারের জন্য পরামর্শ দিয়ে থাকেন। কেননা, শক্ত ক্ষুদ্র বা কুঁচি প্রকৃতির তন্তু দিয়ে তৈরী টুথব্রাশের ঘর্ষণে দাঁতের এনামেল নষ্ট হয়ে যায় এবং দাঁতের মাড়িকে ক্ষতিগ্রস্ত করে। এর ফলে ব্যক্তির মনে যন্ত্রণাদায়ক, অসস্তিকর কিংবা বিরক্তিকর অনুভূতির সৃষ্টি হয়।


title: টুথব্রাশ

text: একই সঙ্গে দৈনিক চিনিজাতীয় খাবারও কম গ্রহণ করা উচিত। খাদ্য নিয়ন্ত্রণের মাধ্যমে দাঁতের সুস্থতা নিশ্চিত করা যায় ও দাঁতকে সুরক্ষা করার প্রধান উপায় হিসেবে বিবেচনা করা হয়।


title: টুথব্রাশ

text: ডেন্টিস্ট বা দন্তচিকিৎসকগণ পরামর্শ দেন যে,


title: আজম আলী

text: আজম আলী একজন বাংলাদেশী বিজ্ঞানী।


title: আজম আলী

text: আজম আলী ১৯৬৭ সালের এপ্রিলে দিনাজপুরের বোচাগঞ্জের (বর্তমান নাম সেতাবগঞ্জ) বন্ধুগাঁয়ে আজম আলী জন্মগ্রহণ করেন।। তার বাবা আবদুল জলিল চৌধুরী পেশায় ছিলেন সরকারি কর্মকর্তা। স্কুলে শিক্ষকতাও করেছেন তিনি। মা শরিফা বেগম গৃহিণী। সেতাবগঞ্জ পাইলট হাই স্কুল থেকে ১৯৮২ সালে বিজ্ঞান বিভাগ থেকে প্রথম বিভাগ নিয়ে মাধ্যমিক পাস করেছেন আজম আলী। পরে দিনাজপুর সরকারি ডিগ্রি কলেজ থেকে ১৯৮৪ সালে বিজ্ঞান বিভাগ থেকে প্রথম বিভাগ নিয়ে উচ্চ মাধ্যমিক পাস করেন। তিনি জাহাঙ্গীরনগর বিশ্ববিদ্যালয় থেকে রসায়নে ব্যাচেলর্স ও মাস্টার্স সম্পন্ন করেছেন যথাক্রমে ১৯৮৮/১৯৮৯ ও ১৯৯১ সালে। মালয়েশিয়ার ইউনিভার্সিটি সেইনস মালয়েশিয়া থেকে পলিমার সায়েন্স অ্যান্ড ইঞ্জিনিয়ারিং এবং ন্যানোটেকনোলজি বিষয় নিয়ে পিএইচডি করেন ২০০০ সালে।


title: আজম আলী

text:
বর্তমানে ইউনিভার্সিটি অব ওটাগোর ডানেডিন ক্যাম্পাসে কাজ করছেন ড. আজম। এর আগে নিউজিল্যান্ডের সবচেয়ে বড় বিজ্ঞান গবেষণামূলক সরকারি প্রতিষ্ঠান ক্রাউন রিসার্চ ইনস্টিটিউটে (এজি রিসার্চ) কাজ করেছেন। ২০০৩ থেকে ২০১৩ সাল পর্যন্ত টানা ১০ বছর। এজি রিসার্চ ছাড়ার আগে তিনি জ্যেষ্ঠ বিজ্ঞানী হিসেবে বায়োম্যাটারিয়াল এবং ন্যানোটেকনোলজি বিভাগের বিজ্ঞানী দলের প্রধান পদে দায়িত্বরত ছিলেন।
২০০৩ থেকে ২০০৭-এর জানুয়ারি পর্যন্ত উল রিসার্চ অর্গানাইজেশনে জৈবরসায়নের বায়োম্যাটারিয়ালস নিয়ে গবেষণা দলের প্রধান হয়ে কাজ করেছেন। পিএইচডি শেষ করেই ২০০০ সালে পোস্ট ডক্টরাল রিসার্চ ফেলো হিসেবে যোগ দেন পোহাং ইউনিভার্সিটি অব সায়েন্স অ্যান্ড টেকনোলজিতে। একই বছরের অক্টোবরে আমেরিকার ইউনিভার্সিটি অব নর্থ ক্যারোলিনায় রসায়ন বিভাগের পোস্ট ডক্টরাল ফেলো হিসেবে গবেষণা শুরু করেন এবং ২০০৩-এর জুলাই পর্যন্ত কাজ করেন। এই বিশ্ববিদ্যালয়ে তিনি ন্যানোফটোরেজিস্ট সিনথেসিস, ফটোলিথোগ্রাফি, পলিমার বা বায়োপলিমেরিক বায়োম্যাটারিয়ালসের উন্নয়ন, টিস্যু ইঞ্জিনিয়ারিং, ম্যাটারিয়ালস এবং বায়োম্যাটারিয়ালের চরিত্র নির্ণয় এবং এগুলোর নতুন বৈশিষ্ট্য নিয়ে জটিল সব গবেষণা করেন। এ ছাড়া মালয়েশিয়ার পাম অয়েল বোর্ড, জাপানের জায়েরি (জেএইআরআই), দক্ষিণ কোরিয়ার পোসটেকে (পিওএসটিইসিএইচ) কাজ করেছেন এই বিজ্ঞানী।


title: আজম আলী

text: আজম আলী উলের প্রোটিন থেকে এমন এক চিকিৎসা পদ্ধতি আবিস্কার করেছেন, যার মাধ্যমে অগ্নিদগ্ধ ও রাসায়নিক কারণে ক্ষতিগ্রস্ত রোগীর ত্বক ও মাংশপেশীর আরোগ্য সম্ভব। তিনি বলেন,


title: আজম আলী

text: ২০১০ সালের ২৪ আগস্ট নিউজিল্যান্ডের এজি রিসার্চে কর্মরত থাকাকালীন বিখ্যাত 'বেয়ার ইনোভেটর্স' পুরস্কারে ভূষিত হন ড. আজম। ২০০৩ সালে এনসিবিসি (ইউএস) রিসার্চ ফেলোশিপ, ২০০১ সালে ডিওডি (ইউএস) রিসার্চ ফেলোশিপ, ২০০০ সালে ব্রেইন কোরিয়া কে-২০ ফেলোশিপ, ১৯৯৯ সালে মালয়েশিয়ান প্রাইমারি ইন্ডাস্ট্রি সিলভার মেডেল, ১৯৯৭ সালে মালয়েশিয়ান পাম অয়েল বোর্ড ফেলোশিপ এবং ১৯৮৮ সালে জাহাঙ্গীরনগর চ্যান্সেলর স্কলারশিপের অধিকারী তিনি। আজম আলীর ১৮টি আন্তর্জাতিক পেটেন্ট রয়েছে।


title: ব্রজনাথ উচ্চ বিদ্যালয় পাইল গাও

text: পাইলগাঁও ব্রজনাথ উচ্চ বিদ্যালয় বা "পাইলগাঁও বি. এন. উচ্চ বিদ্যালয়" বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার সর্বপ্রথম উচ্চ বিদ্যালয়, যা ১৯১৯ প্রতিষ্ঠিত হয়। তৎকালীন প্রখ্যাত জমিদার সুখময় চৌধুরী তাঁর পিতামহের নামানুসারে এই বিদ্যালয়টি প্রতিষ্ঠা করেন। এ বিদ্যালয় প্রতিষ্ঠা করতে তাঁর ভ্রাতুষ্পুত্র ব্রজেন্দ্র নারায়ণ চৌধুরী তাঁকে একান্তভাবে সাহায্য-সহযোগিতা করেন এবং স্কুলের ব্যয়ভার তাঁদের যৌথ জমিদারির খাত থেকে বহন করতেন। দীর্ঘ বিশ বছর বিদ্যালয়টির পৃষ্ঠপোষক হিসেবে পাইলগাওঁয়ের জমিদারেরা এককভাবে অবদান রেখে গেছেন। ১৯৪২ সালে সুখময় চৌধুরীর মৃত্যুর পর ব্রজেন্দ্র নারায়ণ চৌধুরী জমিদারির তদারকির কাজে মনোনীত হন। পাইলগাঁও এর জনিদাররা দেশ ত্যাগ করার পূর্বে আশার কান্দি ইউনিয়নের সর্ব প্রথম চেয়ারমযান মরহুম জনাব সহুল উদ্দিন আহমদ ছইল মিয়ার হাতে স্কুল পরিচালনার দায়িত্ব ভার অর্পণ করেন। মৃত্যুর আগ পর্যন্ত জনাব ছইল মিয়া স্কুলের সকল প্রকার তদারকি করেন।তিনি ১৯৮৭ সালে মৃত্যু বরণ করেন। উনার মৃত্যুর পর তাঁর বড় ছেলে সাবেক ছাত্রনেতা (১৯৮৭ সাল থেকে) আজিজুর রহমান দারা এক মাত্র দাতা সদস্য হিসাবে স্কুল পরিচালনা করেন।


title: ভারতীয় সংসদে জঙ্গি হামলা, ২০০১

text: ২০০১ সালে ভারতীয় সংসদে জঙ্গি হামলা নতুন দিল্লির ভারতীয় সংসদ ভবনে লস্কর-ই-তৈবা ও জৈস-ই-মহম্মদ জঙ্গিদের একটি বহু-আলোচিত হামলার ঘটনা। এই হামলায় এক জন সাধারণ নাগরিক-সহ বারো জনের মৃত্যু হয়। এই ঘটনার পর ভারত ও পাকিস্তানের মধ্যে কূটনৈতিক স্তরে চাপা উত্তেজনার সৃষ্টি হয় এবং উভয় দেশের মধ্যে একটি সীমান্ত সংঘর্ষের ঘটনা ঘটে।